BHANSA: Vatromet i zabava povodom preuzimanja neba (VIDEO) – Top Portal\nsreda 05 avgusta 2020 / 22:54\nProjekat Strategija upravljanja vazdušnim saobraćajem Bosne i Hercegovine od ogromnog je značaja za BiH i Agenciju za pružanje usluga u vazdušnoj plovidbi Bosne i Hercegovine (BHANSA), kazao je sinoć u Mostaru direktor BHANSA-e Davorin Primorac na svečanosti povodom preuzimanja kontrole u cjelokupnom vazdušnom prostoru BiH.\nPrimorac je naglasio kako partneri iz brojnih evropskih agencija za pružanje usluga u vazdušnoj plovidbi cijene ovaj uspjeh i dostignuće BHANSA-e.\nIstakao je takođe da predstavnici vazduhoplovnih kompanija i putnici mogu biti sigurni da će BHANSA pružati sigurnu i ekonomičnu uslugu.\n– Važno je napomenuti i to kako su tehnološka rješenja proizvođača, organizacija za osposobljavanje te sistemskih integratora bila osnova u izgradnji vlastitog sistema upravljanja vazdušnim saobraćajem. Isto tako, zaposlenim BHANSA-e dugujemo zahvalnost zato što smo večeras ovdje i sretan sam što ove trenutke možemo podijeliti zajedno – naveo je Primorac.\nDirektor BHANSA-e ranije je rekao kako je ovo veliki dan za Bosnu i Hercegovinu kao državu, jer je BHANSA, kao najmlađa evropska agencija za pružanja usluga u vazdušnoj plovidbi, u relativno kratkom periodu stvorila tehničke, kadrovske i sve druge preduslove da sama i u cijelosti nadzire vazdušni saobraćaj iznad teritorije BiH.\nPreuzimanjem kontrole u cjelokupnom vazdušnom prostoru Bosne i Hercegovine, koje se dogodilo noćas iza ponoći, BHANSA će otvoriti novo poglavlje u istoriji civilnog vazduhoplovstva.\nTim događajem u potpunosti će biti realizovana Faza II Strategije razvoja Sistema za upravljanje vazdušnim saobraćajem u BiH (ATM Strategija BiH), što znači da se nadzor cjelokupnog bosanskohercegovačkog neba više neće obavljati iz susjednih država, već iz same BiH.\nSvečanosti su prisustvovali predstavnici političkog, javnog i kulturnog života u BiH, partneri i direktori agencija iz evropskih zemalja te predstavnici brojnih vazduhoplovnih kompanija i drugi gosti.


Slabija prodaja "iPhone-a" umanjila kvartalnu dobit Epla\nSlabija prodaja “iPhone-a” umanjila kvartalnu dobit Epla\nKvartalni profit američkog elektronskog giganta Epla (Apple) pao je zbog sunovrata prodaje “ajfona”, ali su dobici u sektoru usluga pružili izvesnu nadu kompaniji u njenim nastojanjima da smanji zavisnost od proizvodnje smartfona.\nU fiskalnom kvartalu završenom 24. septembra, dobit Epla je smanjena za 19 odsto, na devet milijardi dolara, dok su prihodi pali za devet odsto, na 46,9 milijardi dolara sa 51,5 milijardi dolara iz istog perioda prošle godine, prenosi agencija Frans pres.\nTakvi rezultati se uglavnom poklapaju sa tržišnim prognozama i pokazuju da je prodaja “ajfona”, od kog Epl ostvaruje najveće prihode, pala za pet odsto na godišnjem nivou, na 45,5 miliona jedinica.\nGeneralni direktor kompanije Tim Kuk pozdravio je “ovako snažne rezultate” iz ovog kvartala, dodajući da je oduševljen “reakcijom potrošača na “ajfon 7”, “ajfon 7 plus” i “epl voč series 2″, kao i neverovatnim zamajcem u sektoru usluga, gde su prihodi porasli za 24 odsto, na novi istorijski rekord”, navodi se u njegovom saopštenju.\nNajveća svetska kompanija po tržišnoj vrednosti zaključila je fiskalnu godinu, završenu 24. septembra, sa neto profitom od 45,7 milijardi dolara, i prihodima od 215,6 milijardi dolara, što su lošiji rezultati u odnosu na raniju fiskalnu godinu.\nPosle objavljivanja poslovnih rezultata, akcije Epla su pale za 2,7 odsto.


Biomaziva | TotalEnergies Srbija\nKompanija TotalEnergies Maziva je uvek svesna potrebe za zaštitom životne sredine i održivim razvojem. Kao odgovor na ove izazove, razvili smo biomaziva, kompletan asortiman specijalnih ulja za mašine i vozila kojima je potrebno manje podmazivanja, ili kod kojih bi curenje ili slučajno izlivanje proizvoda predstavljalo neposredan rizik po životnu sredinu.\nVoda predstavlja izazov: obuhvata najveći broj izvora zagađenja vezanih za ulje. Primer za to je mehanizacija koja vrši radove u rekama i kanalima (podvodno iskopavanje, radovi na uređenju obala i sl.) kao i sama plovila, bilo da je u pitanju profesionalna (remorkeri, tegljači i sl.) ili rekreativna primena (čamci sa spoljnim motorom, skuteri za vodu i sl.). Sva oprema koja se koristi na ili u blizini vode (prevodnice, hidroelektrane) takođe predstavlja razlog za zabrinutost u tom smislu. TotalEnergies Maziva nude kompletan asortiman biomaziva prilagođenih ovakvim aktivnostima:\nMehanizacija za zemljane radove često obavlja radove u prirodnom okruženju na gradilištima i u projektima uređenja terena, kamenolomima i gradskim putarskim radovima. Pri ovom tipu radova može doći do slučajnog prosipalja ulja za motor ili menjač ili hidrauličnog ulja koje zatim može zagaditi neposredno okruženje. Pošto brine o zaštiti prirodnog okruženja, TotalEnergies proizvodi asortiman biomaziva pogodnih za ove primene:\nProfesionalci koji se bave radom u planinama stalno su zabrinuti za očuvanje svog okruženja i održavanje planinskih predela „čistim“. Da bi izašao u susret njihovim potrebama, TotalEnergies proizvodi asortiman biomaziva za svu opremu koja je u dodiru sa prirodnim okruženjem: ski liftove, topove za veštački sneg, motorne sanke, guseničari za sneg i ostala mehanizacija za održavanje. Ovaj proizvodni program obuhvata ulja za menjače i hidraulična ulja, kao i masti i ulja za dvotaktne motore, za sledeće primene:\nUkoliko dođe do slučajnog izlivanja, prosuta ulja (za lanac motorne testere i dvotaktni motor) kao i hidraulična ulja i ulja za menjače mogu predstavljati izvor zagađenja prirodnog šumskog ili seoskog okruženja. TotalEnergies proizvodi asortiman biomaziva prilagođenih šumarskoj i poljoprivrednoj opremi:


U VIKENDICI NAPRAVIO LABORATORIJU! Kod vlasnika pronađena oprema za uzgoj i 1,7 KG MARIHUANE - Informer\nPripadnici MUP-a u Staroj Pazovi uhapsili su N. R. (41) u čijoj vikendici su pronašli sedam kesa sa oko 1,7 kilograma materije za koju se sumnja da marihuana.\nPrilikom pretresa vikendice u okolini Inđije koju je koristio osumnjičeni, pored droge pronađene su dve digitalne vagice i semenke indijske konoplje, navodi se u saopštenju PU Sremska Mitrovica.\nUhapšen A. D. (45) iz Jagodine zbog dilovanja droge\nPolicajci zaustavili "reno klio", kad su videli šta se radi u kolima odmah su uhapsili dvojicu muškaraca! sledeća vest\nTakođe su pronađeni delovi opreme za uzgoj indijske konoplje u veštačkim uslovima: lampe, filteri, pumpe za vodu, ventilaciona creva, kao i hemijska sredstva za prihranu biljaka.\nOsumnjičenom se na teret stavlja krivično delo neovlašćena proizvodnja i stavljanje u promet opojnih droga, i njemu je određeno zadržavanje do 48 sati u kom roku će biti priveden tužilaštvu.\nmarihuana Vikendica hapšenje laboratorija oprema\nDILOVAO KOKAIN U GORNJEM MILANOVCU! Diler iz Beograda uhvaćen na delu, policija zaplenila drogu i novac\nOTKRIVENA LABORATORIJA ZA UZGOJ TRAVE! Pronađeno više od pet kilograma osušene marihuane, "BAŠTOVAN" IZA REŠETAKA


► Jeremić: Vučićeva poseta Zagrebu generalna proba za posetu Prištini\n12.02.2018 | 14:43h ► 14:50h Beograd\nPredsednik Narodne stranke Vuk Jeremić izjavio je danas da je poseta predsednika Srbije Aleksandra Vučića Zagrebu "jedna vrsta generalne probe" za Vučićevu državnu posetu Prištini, koju planira po potpisivanju pravno obavezujućeg sporazuma i pošto Kosovo postane član UN "sa blagoslovom aktualne vlasti u Srbiji".\n"Vučić namerava da u februaru sledeće godine ode u državnu posetu Prištini kod svojih koalicionih partnera i saradnika Ramuša Haradinaja i Hašima Tačija, i potom se okrene ka Zapadu i kaže: 'Evo, vidite šta ja mogu da postignem - nemate boljeg igrača od mene'", rekao je Jeremić televiziji Naša, i dodao da je uveren da će opozicija sprečiti Vučića da to učini, jer će ga poraziti na izborima.\nJeremić je rekao da Vučić u vezi sa posetom Hrvatskoj primenjuje već viđen model da bi pokazao Zapadu kako je jedino on u stanju da stvari drži pod kontrolom – podigne veštački tenzije kako bi sve izgledalo haotično, a onda ode u posetu Zagrebu i kaže: "Biće sve u redu dok sam ja tu gde jesam, a ako ne budem, imaćete haos i moguće nove sukobe na Balkanu".\nJeremić, koji je bivši ministar spoljnih poslova Srbije, istakao je da "potpisuje da Srbija neće postati član EU do 2025. godine", a da je veliko pitanje i da li će se to dogoditi kasnije.\n"Strategija EU za Zapadni Balkan od Srbije traži da urgentno reši pitanje Kosova i Metohije i mislim da je na stolu ponuda po kojoj će Srbija omogućiti Prištini stolicu u UN, a zauzvrat dobiti još četiri godine diktature Aleksandra Vučića. Stolica Kosova u UN je opasan presedan i bojim se da se ne bi stalo na tome, nego da će se otvoriti serija novih pitanja", rekao je Jeremić.\nPredsednik Narodne stranke je dodao da Zapad zna do koje je mere Vučiću stalo da ostane na vlasti i da je "spreman na sve", pa će mu zbog toga ispostaviti vrlo visoku cenu - potpisivanje sveobuhvatnog sporazuma o normalizaciji odnosa Beograda i Prištine.\nJeremić pozvao građane da ne rasipaju glasove na liste koje ne mogu da pređu cenzus\nPredsednik Narodne stranke Vuk Jeremić je danas pozvao građane nezadovoljne vlašću Srpske napredne stranke da na beogradskim izborima 4. marta, ne rasipaju glasove na liste koje ne mogu da pređu cenzus jer time "poklanjanju glasove SNS-u".\n"Naša lista 'Dragan Đilas - Beograd odlučuje. Ljudi pobeđuju' je najjača opoziciona grupacija koja ima šanse da uzdrma vlast u glavnom gradu i glas za našu listu sigurno neće otići SNS-u", rekao je Jeremić.\nKandidat Narodne stranke za odbornika u Skupštini Beograda na listi okupljenoj oko Đilasa, lekar Andrej Bajec je rekao da program te liste predviđa formiranje četiri hospisa - medicinskih ustanova za obolele od neizlečivih bolesti.\n"Njihov život u hospisima će biti produžen i oni će dobiti odgovarajuću negu, dok su sada prepušteni sami sebi", rekao je Bajec, jedan od najmlađih hirurga u Srbiji i poverenik Narodne stranke za Vračar.\nHrvatska policija saopštila je danas da je podnela krivičnu prijavu protiv 59-godišnjeg državljanina Srbije i Australije zbog sumnje da je 18. novembra 1991. prilikom napada na mesto Škabrnja...


Euforija trese Rusiju: "Mi smo već prvaci sveta!" - Sportske.net\nEuforija trese Rusiju: "Mi smo već prvaci sveta!"\nPlasman u četvrtfinale Svetskog prvenstva izazvao je takvu euforiju u Rusiji da su u tamošnjim medijima izabranici Stanislava Čerčesova već proglašenim prvacima sveta.\nNajveću zemlju na svetu večeras je zahvatila euforija nesagledivih razmera jer je fudbalska reprezentacija uspela da se plasira u četvrtfinale Mundijala.\nPrvi put od raspada SSSR-a reprezentacija Rusije izborila je plasman u četvrtfinale Mundijala, a kako se turnir održava u Rusiji jasno je da stvari dodatno dobijaju na značaju.\n"Zbornaja" je večeras eliminisala svetskog prvaka iz 2010. godine i ekipu koju su mnogi već videli u četvrtfinalu nakon raspleta takmičenja po grupama.\nŠpanija je eliminisana na penale i to je bio signal da u ruskim medijima počnu hvalospevi na račun selekcije kojoj su mnogi predviđali krah već nakon tri meča grupne faze.\n"Da, dragi prijatelji! Pred nama je - apsolutno najbolja reprezentacija Rusije svih vremena!", piše na sajtu "Sport Ekspresa".\nNa stranicama uglednog ruskog portala dodaje se da je Rusija ušla u četvrtfinale i da tu najverovatnije nije kraj.\n"Španija, Nemačka, Argentina sa Mesijem i Portugal sa Ronaldom idu kući - mi idemo dalje!", dodaje se na stranicama pomenutog portala.\nRazmere euforije koja je večeras zahvatila Rusiju verovatno najbolje opsiju sledeći redovi.\n"Pred nama nema nikog strašnog. Ko je sledeći - Hrvatska? Engleska ili Kolumbija? Francuska ili Brazil? Uopšte nije važno. Verujemo da smo sposobni za SVE. Sve ćemo ih dobiti. Od danas tako pričamo i razmišljamo! Mi smo već svetski šampioni u fudbalu!"\nRuski novinari navode da ovoj selekciji ne može da priđe ni ona koju je 2008. godine predvodio Gus Hidink, a to je još jedna potvrda da je euforija dostigla vrhunac.\n"Zbornaja" je plasman u osminu finala obezbedila posle prve dve utakmice u Grupi A, ali je malo onih koji su verovali da Rusija može dalje od toga, posebno nakon ubedljivog poraza od Urugvaja u poslednjoj utakmici prve faze.\nSledeći meč na Mundijalu Rusija će odigrati 7. jula u Sočiju protiv boljeg iz duela Hrvatske i Danske, a u polufinalu bi potencijalni rival mogle da im budu reprezentacije Švajcarske, Švedske, Engleske i Kolumbije.\nDa li zaista verujete da Rusi mogu do titule prvaka sveta u fudbalu?


Kvaliteta ima, količina nema - POLJOPRIVREDNIK specijalizovani list za selo\nDatum kreiranja ponedeljak, 04 oktobar 2021 16:34\n* Za ukupnu aktivnost na podsticanju proizvodnje sira u Vojvodini Pokrajina je predvidela deset, a za samu kampanju dva miliona dinara\nU Vojvodini postoji veći broj malih proizvođača vrlo kvalitetnog sira, dobijenog uz striktnu kontrolu stočne hrane, mleka i prerađevina. O tome svedoče i brojne vrhunske nagrade na domaćim i međunarodnim takmičenjima. Tako je "gorski sir" iz Jaska nedavno osvojio prvo mesto u Londonu, a porodična mlekara "Radišić" iz Čuruga je privukla veliku pažnju predstavnika moćnih trgovinskih lanaca, pa se njihovi proizvodi nalaze i na policama supermarketa. U poslednje vreme supermarket "Lidl", dva-tri puta godišnje, organizuje promociju proizvoda iz Srbije, kada dolazi do izražaja i kvalitet domaćih sireva. Proizvodi iz Vojvodine često se nalaze na menijima poznatih hotela, restorana, kafića i u maloprodaji, gde je manji uticaj zbivanja na tržištu. Glavni problem je što mali proizvođači sira nemaju uvek dovoljne količine da svoje poslovne partnere redovno snabdevaju tokom čitave godine i ne dobijaju odgovarajuću cenu za svoj vrhunski kvalitet prerađevina. Bio je to razlog da, nakon niza razgovora sa malim proizvođačima sira pre nekoliko meseci, Privredna komora Vojvodine i Pokrajinski sekretarijat za poljoprivredu, vodoprivredu i šumarstvo, odluče da pokrenu široku kampanju za promociju sira proizvedenog u Vojvodini. Održan je i veći skup na kome su predstavnici resornog ministarstva govorili o neophodnim aktivnostima za sertifikaciju, standardizaciju proizvoda i o mogućnostima plasmana na domaćem i stranom tržištu. Prvi korak za promociju biće učinjen na štandu Vojvodine na Sajmu u Bijeljini, od 7. do 9. oktobra ove godine, gde će nastupiti veći broj malih proizvođača sira.\n– Najpre smo ustanovili kakvom ponudom sira raspolažemo, da bismo se odlučili za neophodnu marketinšku aktivnost tokom nastupanja na domaćem i stranom tržištu, rekao je na 88. međunarodnom poljoprivrednom sajmu u Novom Sadu Čedomir Božić, pokrajinski sekretar za poljoprivredu, vodoprivredu i šumarstvo. – Sačinili smo platformu preko koje će mali proizvođači sira moći da kontaktiraju sa velikim trgovinskim lancima, ali i sa drugim potencijalnim kupcima. Učinjeno je to u saradnji sa proizvođačima voća i onim u organskoj proizvodnji. Krenućemo u opsežnu kampanju promocije sireva proizvedenih u Vojvodini, pri čemu ćemo preuzeti na sebe sve neophodne troškove. Narednih dana ćemo otvoriti i čitav niz konkursa za podsticanje njihovog razvoja i uspešnijeg nastupa na tržištu. Za ukupnu aktivnost na podsticanju proizvodnje sira u Vojvodini Pokrajina je predvidela deset, a za samu kampanju dva miliona dinara.\nPrema rečima Mladena Petkovića, sekretara Udruženja poljoprivrede PKV, većina proizvođača se jasno opredelila za strukturu svoje proizvodnje, pa se tačno zna šta, ko, kako i koliko proizvodi. Mnogi od njih su se već nametnuli svojim kvalitetom, količinama, cenom i odgovarajućim pakovanjima u supermarketima i ekskluzivnim restoranima. Oni treba da budu lokomotiva za sve koji imaju želju da uđu u ovakav posao pogodan za naša seoska domaćinstva. O tome će biti više reči narednih meseci, tokom kojih će biti izrađen strateški plan promotivnih aktivnosti i podrške proizvođačima sira.\nVeć prvi ambiciozni koraci u promociji sira proizvedenog u Vojvodini pokazuju da je moguće stvoriti ozbiljan brend za plasman na domaćem i stranom tržištu uz što manje pratećih troškova koji su, najčešće, preveliki pojedinačni zalogaj za male proizvođače. Formiran je sajt posvećen sirevima Vojvodine, koji će biti promovisan na društvenim mrežama, sa video-snimcima celokupnog toka proizvodnje. Biće predstavljeni svi mali proizvođači sa svojom ponudom i detaljnim opisom načina proizvodnje, od korišćenja stočne hrane, preko analize kvaliteta mleka i sira u laboratorijama Poljoprivrednog fakulteta u Novom Sadu, pa sve do praćenja zdravstvenog stanja svake krave u Naučnom institutu za veterinu u Novom Sadu. Cilj je da potrošači imaju kompletne informacije i sigurnost prilikom poručivanja željenih količina i vrsta sireva.\nSir po kraljevskom receptu\nBojana Plavšić iz Mokrina je među prvim malim proizvođačima sira uspela da obezbedi svoje mesto na širokom tržištu u Srbiji, zahvaljujući specijalnom receptu kojeg je njena majka dobila od kuvara kraljevske porodice Karađorđević. Poseban ugled stekla je sa tvrdim sirom, rolovanim sirom, kačkavaljem, sitnim sirom i gaudom. Nažalost, poslednjih godina suočava se sa velikim nevoljama zbog ilegalnog prodora jeftinih sireva iz uvoza, kao i zbog enormnog porasta cena stočne hrane. Grčevito se bori da obezbedi stočnu hranu za zimu i tako održi farmu od 140 krava muzara i teladi. Mnogim malim proizvođačima sira to ne polazi za rukom, pa prodaju krave i napuštaju ovu izuzetno važnu delatnost za ekonomsku održivost seoskih domaćinstava.\nMlekara "Farmer" u Čurugu nastala je iz poljoprivrednog gazdinstva pre četiri godine nastavljajući porodičnu tradiciju dugu sto godina u ratarstvu, proizvodnji mleka i sira. Svaka snajka je u to unela neki svoj lični pečat dograđujući novi recept, kvalitet i količine sireva.\n– Ja sam četvrta generacija koja se bavi ovim poslom, na osnovu iskustva moje svekrve, kaže Zorica Radišić, po obrazovanju apotekarka. – Imamo 23 muzne krave, koje hranimo pažljivo biranim produktima sa naših njiva. Od njihovog mleka ekstraklase proizvodimo mlade, sveže sireve, sir u krišci, rolovani sir, običan i, od pre tri godine, sa dodacima, kao i polutvrdi sir koji se po osobinama nalazi između gaude i ementalera. U konsultaciji sa naučnicima i stručnjacima u ovoj oblasti, kao i putem praćenja odgovarajuće literature, uvela sam i premijum sir, kojeg želim da usavršavam u što većoj meri. Od naučnih institucija, koje prate moju kompletnu proizvodnju, redovno dobijam potvrde o vrhunskom kvalitetu mleka i sireva. Pored rolovanog sira, proizvedenog ručno, sa kojim smo prepoznatljivi na tržištu, nastojim da se na "mapi sireva iz Vojvodine" nađu i moji ostali proizvodi. U narednom periodu imam cilj da lepezi mojih sireva, koji ne sadrže aditive i konzervanse, uz pomoć stručnjaka, obezbedim mogućnost dugoročnijeg korišćenja.


Uskoro konkurs za radnke za fabriku meda - AgroSmart\nRazmatrajući tempo izgradnje Pogona, IO Saveza pčelarskih organizacija došao je do zakljuka da bi mogao biti završen najkasnije u januaru 2019. godine, ako ne dođe do nekih nepredviđenih okolnosti, prenosi sajt SPOS. Nakon toga sledi opremanje Pogona opremom, dobijanje odgovarajućih sertifikata i dozvola za rad, obuka radnika, probni rad… Za očekivati je da Pogon počne sa redovnim radom u poslednjem kvartalu 2019. godine. Zato se IO SPOS nije odlučio da još uvek raspiše konkurs za tehnologa i radnike, a verovatno će to učiniti u decembru ove godine jer bi obuka radnika verovatno krenula već od februara 2019. SPOS poziva sve pčelare i druge ljude dobre volje, da animiraju sve tehnologe i druge radnike koje znaju da razmišljaju da se jave na konkurs kada ga budemo raspisali, a zašto da ne, da i mnogo ranije dođu na razgovor u SPOS.\nSve zainteresovane tehnologe i radnike koji bi želeli da rade u Pogonu (75% radnika van menadžmenta, po Sporazumu sa opštinom Rača moraju biti sa teritorije ove opštine), pozivaju da se jave na mejl SPOS-a spos.operativa@gmail.com, kako bi se upoznali na vreme.\n– Radnici u našem Pogonu moraju biti pre svega dobri ljudi, sposobni i odgovorni, biće tretirani kao članovi naše porodice i sa svima očekujemo i želimo da ostvarimo korektnu saradnju. Napominjemo da tehnolog ne mora da ima nikakvo iskustvo u oblasti meda, dovoljno je samo da je inteligentan, vispren i sposoban, a dobiće odgovarajuću obuku, navodi se u SPOS.\nTakođe, pozivaju pčelare da nastave sa uplatom donacija za Pogon. Procena stručnjaka je da će održavanje Pogona koštati oko 60.000 evra na godišnjem nivou, ne računajući plate zaposlenih, te je to iz tog razloga rešeno da grejanje Pogona bude toplotnom pumpom, koja je najjeftinija.\nTo i nije mnogo ako znamo da održavanje Pčelarskog centra Pčelarskog saveza Slovenije na godišnjem nivou košta oko 100.000 evra, a nema pravu proizvodnu delatnost kojom bi pokrivao troškove, kaže SPOS.


Exit najbolji festival Evrope u 2017. godini - TV ZONA PLUS - HD\nJan 19, 2018 Evropske festivalske nagrade, Festival Exit\nFestival Exit proglašen je za najbolji u Evropi u 2017. godini, objavljeno je na dodeli Evropskih festivalskih nagrada u Holandiji. U glavnoj kategoriji, u konkurenciji 350 festivala iz više od 35 zemalja, Exit je pobedio osvojivši više od milion glasova publike i stručnog žirija sastavljenog od najeminentnijih ljudi svetske muzičke industrije, saopštili su organizatori. Osim nagrade u glavnoj konkurenciji, Exit je osvojio i nagrade za “najboljeg festivalskog organizatora u Evropi” i nagradu “Take a Stand” za društveni aktivizam.\nPobednike Evropskih festivalskih nagrada bira publika iz cele Evrope, zajedno sa stručnim žirijem. U saopštenju organizatora se navodi i da je ovo druga po redu “šampionska titula koju je festival osvojio na Evropskim festivalskim nagradama još od njihovog ustanovljenja 2010. godine”. Prethodno je poneo titulu najboljeg evropskog festivala za 2013. godinu, a prema oceni Britanskih festivalskih nagrada 2007. je bio najbolji evropski festival van Ujedinjenog Kraljevstva.\nOve godine Egzit će biti biti održan od 12. do 15. jula, a osim glavnog događaja na Petrovaradinskoj tvrđavi u Novom Sadu, u okviru “Exit Freedom 2018” biće održano još četiri festivala.\nU Vrežini bez plivanja za časni krst(VIDEO)\nToplo vreme šteti biljkama(VIDEO)


RTV\t11.10.2018 21:59\nOvaj program predstavlja 34 dokumentarna filmska ostvarenja, koja su imala zapažen festivalski život širom sveta.\nIDFA će se ove jeseni odvijati u periodu između 14. i 25. novembra.\nFilm je nastao uz podršku Filmskog centra Srbije.\n"4 godine u 10 minuta" je nakon svetske premijere i nagrade na filmskom festivalu Visions du Reel u Nionu u Švajcarskoj prikazan i na velikom broju drugih festivala širom sveta.\nDobitnik je nagrade za najbolji srpski dokumentarni film na ovogodišnjem Međunarodnom festivalu dokumentarnog filma Beldocs.\nU pitanju je eksperimentalni arhivski dokumentarac o prvom osvajanju Mont Everesta od strane jednog Srbina, Pančevca Dragana Jaćimovića, čiji su dnevnički zapisi i video arhiva tokom ekspedicije korišćeni kao građa za film.\nNa kasetama koje su 17 godina skupljale prašinu otkriva se zagonetni filmski materijal.\nUz citate iz dnevnika protagoniste koji je iza kamere, sklapa se intimna slika jednog nesvakidašnjeg putovanja u večnu slavu.\nVanzemaljski pejzaži, nedokučivi likovi, zastrašujući momenti i san o avanturi koji se umesto pokličem pobednika završio krikom poraženog.\nFilm je montirala Jelena Maksimović, a dizajner zvuka je Jakov Munižaba. Producentkinja je Iva Plemić Divjak, a nastao je u okviru kuće Horopter Film Production, uz podršku Filmskog centra Srbije.\nKovačević trenutno snima dva dokumentarna filma, "Srećna Nova", "Yiwu i Zbirka početaka", i priprema igrani film "Koryo", koji će se snimati u Severnoj Koreji.


Severna Koreja ponovo pokrenula nuklearni reaktor - SandzakHaber.Net , Sandžačke Internet Novine !\nNaslovna Vijesti SVET Severna Koreja ponovo pokrenula nuklearni reaktor\nSeverna Koreja ponovo pokrenula nuklearni reaktor\nOd HaberNews - 30. Januara 2014. 0 59 Podeli na Fejsbuku\ntweet Severna Koreja je ostvarila pretnje da će unaprediti program nuklearnog naoružanja, istakao je direktor američke Nacionalne obaveštajne službe Džejms Klaper.\nU pisanom izveštaju odboru za obaveštajne poslove Senata, Klaper je naveo da je Severna Koreja proširila postrojenje za obogaćivanja uranijuma u kompleksu Njogbjon i da je ponovo pokrenula reaktor koji je bio korišćen za proizvodnju plutonijuma do njegovog zatvaranja 2007. godine, prenela je agencija AP.\nI obaveštajna služba Južne Koreke je, takođe, saopštila da je reaktor ponovo uključen.\n“Severnokorejsko nuklearno oružje i raketni programi predstavljaju ozbiljnu pretnju SAD kao i bezbednosti u istočnoj Aziji”, naglasio je Klaper u izveštaju.\nKlaper je istakao da je Pjongjang posvećen razvijanju rakete dugog dometa koja može da ugrozi teritoriju SAD.\nSatelistski snimci nastali ovog meseca pokazuju da Severna Koreja radi na izmenama glavnog mesta za lansiranje rakete, 10 metara duže od one od 30 metara koja je lansirana u svemir pre godinu dana, a procenjuje se da lansiranje neće biti moguće pre marta ili aprila.\nLansiranje trodelne rakete Unha-3 u svemir 2012. godine sa zapadne obale u SAD je protumačneo kao zabrinjavajući znak da se Pjongjang približava cilju, raketi sa nuklearnom bojevom glavom koja može da stigne do Amerike.\nSeverna Koreja je tvrdila da je lansiranje deo miroljubovog svemirskog programa.\ntweet Prethodni tekstVučić: Odgovoriću na sve optužbe Radulovića, potpuno čistih rukuSledeći tekstKafa poboljšava pamćenje? HaberNews\tPOVEZANE OBJAVEVIŠE OD AUTORA


Svetska nedelja dojenja: Olakšajmo majkama dojenje • UNICEF Srbija\nNovosti » Svetska nedelja dojenja: Olakšajmo majkama dojenje\nObjavljeno: 03.08.2012. Podržavanjem dojenja zemlje u razvoju mogu svake godine da spreče smrt miliona dece mlađe od pet godina – poruka je UNICEF-a povodom 20. godišnjice Nedelje dojenja.\nUprkos nedvosmislenim dokazima o dobrobiti dojenja za dete, majku i zajednicu, stopa dojenja na globalnom nivou porasla je od 1995. do 2010. godine sa 32 na svega 39 odsto.\nU Srbiji se smanjuje broj dece koja se u pvih šest meseci života hrane samo majčinim mlekom. Prema poslednjem MICS istraživanju, svega 13,7 odsto beba je isključivo dojeno.\n“Ako bi dojenje bilo efikasnije promovisano i ako bi žene bile zaštićene od agresivnog reklamiranja zamena za majčino mleko, videli bismo više dece koja preživljavaju i napreduju, sa nižim stopama bolesti i neuhranjenosti”, poručio je Entoni Lejk, izvršni director UNICEf-a.\nPrepreke na putu ka unapređenju dojenja su i neetinčne marketing kampanje kojima proizvođači promovišu veštačku hranu za bebe, slabe nacionalne politike i zakoni koji ne podržavaju porodiljsko odsustvo, kao i nedovoljno poznavanje svih rizika kojima je izložena beba koju majka ne doji.\nRizik za smrt bebe u prvih šest meseci je 14 puta veća kod nedojene, u odnosu na decu koja se hrane isključivo majčinim mlekom.\nMajčino mleko najbolje zadovoljava sve nutritivne potrebe bebe i jedna je od najboljih investicija u budućnost dece.\nČitanja: 348 UNICEF SRBIJA


U PRIPREMI IZMENE ZAKONA O IZVRŠENJU I OBEZBEĐENJU: Predviđena "eAukcija" za prinudnu prodaju nepokretnosti, te ujednačavanje postupanja izvršitelja i sudova\nMinistarstvo pravde Srbije planira da uvede "eAukciju" u postupak prinudne prodaje nepokretnosti kroz predstojeće izmene i dopune Zakona o izvršenju i obezbeđenju ("Sl. glasnik RS", br. 106/2015, 106/2016 - autentično tumačenje i 113/2017 - autentično tumačenje - dalje: ZIO).\nPutem elektronske aukcije bi se osigurao transparentan postupak prinudne prodaje nepokretnosti i dostupnost informacijama svima koji žele da učestvuju tom u postupku, rekla je ministarka pravde Nela Kuburović, najavljujući i druge izmene ZIO.\nKuburović je ukazala da upravo prinudna prodaja nepokretnosti izaziva veliki broj pritužbi građana, tako da očekuje da "eAukcija" osigura transparentniji i pravičniji postupak prodaje nepokretnosti. Elektronskom prodajom se takođe izbegava mogućnost dogovaranja među učesnicima licitacije, a na taj način se postižu veći iznosi prilikom prodaje imovine, čime se istovremeno štite se interesi poverilaca.\nZadatak radne grupe je da otkloni sve zakonske nejasnoće uočene tokom primene Zakona i ujednači postupanje izvršitelja i sudova. Kuburović kaže da je ZIO iz 2016. godine uspeo da poveća efikasnost izvršenja i da doprinese smanjenju velikog broja starih izvršnih predmeta, ali i da su uočeni određeni nedostaci.


Obeležen Međunarodni dan osoba sa invaliditetom | NS Reporter\nDatum: 03 децембра, 2018\nNOVI SAD – Povodom 3. decembra Međunarodnog dana osoba sa invaliditetom, gradonačelnik Novog Sada Miloš Vučević primio je predstavnike udruženja i institucija koje okupljaju osobe sa invaliditetom. Tom prilikom on je naglasio da Grad Novi Sad predstavlja primer lokalne samopuprave koja vodi odgovornu socijalnu politiku.\n– Budžet za Upravu za socijalnu i dečju zaštitu iznosi osam posto ukupnog budžeta Grada što je i te kako reprezentativno za gradove i opštine u Srbiji. Više od 366 miliona dinara izdvajamo za podršku udruženjima osoba sa invaliditetom, a postoje zakonske procedure i pravila kako se taj novac procesuira. Mnogo je učinjeno, ali izazovi su i dalje pred nama kada je reč o uklanjanju fizičkih i društvenih barijera. Obezbedićemo nove podsticaje u oblasti socijalne zaštite i to ću obrazložiti kada budemo predlagali Odluku o budžetu za 2019. godinu koja je u izradi. Deo ostvarenih prihoda opredelili smo za organizacije i ustanove koje se bave podrškom osoba sa invaliditetom. Kao zajednica bićemo ponosni da predstavimo budžet koji je i razvojni, ali i socijalno odgovoran. Očekujem da organizacije, udruženja i ustanove koje se bave ovom problematikom budu kritički nastrojeni prema Gradu jer ćemo tako biti uspešniji, i jedino zajedno možemo postići bolje rezultate – naglasio je gradonačelnik Vučević.\n– Mnogo je stvari poboljšano od kako je Miloš Vučević gradonačelnik, najpre u odnosu Grada prema organizacijama, a radi se i na otklanjanju arhitektonskih barijera. Međutim, i dalje postoje problemi o kojima u hodu razgovaramo sa gradonačelnikom koji je shvatio šta znači finansiranje organizacija, koje sada na vreme dobijaju sredstva – naglasio je Josip Vlček. Prijem u Gradskoj kući obogatio je nastup Petre Spasojević, učenice Muzičke škole ”Isidor Bajić”, u klasi profesorke Ane Frlin. Petra je učenica sedmog razreda osnovne škole, a u muzičkoj školi jedna je od najuspešnijih, osvaja prve nagrade na brojnim takmičenjima.


115. sednica Zakonodavnog odbora\nZakonodavni odbor Narodne skupštine Republike Srbije je, na sednici održanoj 16. maja 2006. godine, u načelu i u pojedinostima razmotrio Predlog zakonika o vraćanju imovine crkvama i verskim zajednicama, koji je podnela Vlada Republike Srbije.\n17. sednica Odbora za trgovinu i turizam\nOdbor za trgovinu i turizam Narodne skupštine Republike Srbije je, na sednici održanoj 11. maja 2006. godine, razmotrio Predlog zakona o javnim skijalištima u načelu i u pojedinostima.\n25. sednica Odbora za rad, boračka i socijalna pitanja\nSektor za zaštitu porodice i dece Ministarstva rada, zapošljavanja i socijalne politike je, na sednici Odbora za rad, boračka i socijalna pitanja Narodne skupštine Republike Srbije održanoj 10. maja 2006. godine, predstavio Informaciju o sprovođenju i primeni zakona iz oblasti porodično-pravne zaštite.\n57. sednica Odbora za privatizaciju\nOdbor Narodne skuptšine Republike Srbije za privatizaciju je na 57. sednici, održanoj 9. maja 2006. godine, razmotrio Informaciju Agencije za privatizaciju o kontroli izvršavanja ugovornih obaveza kupca AD „Srbija Turist“ iz Niša.\n58. sednica Odbora za privatizaciju\nNa 58. sednici Odbora Narodne skupštine Republike Srbije za privatizaciju, održanoj 9. maja 2006. godine, članovi Odbora su razmotrili i usvojili Izveštaj Ministarstva privrede o radu Agencije za privatizaciju za mart 2006. godine.\n59. sednica Odbora za privatizaciju\nČlanovi Odbora Narodne skupštine Republike Srbije za privatizaciju su, na sednici održanoj 9. maja 2006. godine, razmotrili Predlog zakona o izmenama i dopunama Zakona o privatizaciji, koji je podnela Grupa od 545.208 birača.\n114. sednica Zakonodavnog odbora\nZakonodavni odbor Narodne skupštine Republike Srbije je na 114. sednici, održanoj 8. maja 2006. godine, u načelu i u pojedinostima razmotrio deset zakonskih predloga, koje je podnela Vlada Republike Srbije.\nOdbor za kulturu i informisanje Narodne skupštine Republike Srbije je na sednici, održanoj 8. maja 2006. godine, utvrdio listu kandidata za članove Programskog odbora Radiodifuzne ustanove Srbije, koji se biraju iz reda narodnih poslanika.\n68. sednica Administrativnog odbora Narodne skupštine Republike Srbije\nAdministrativni odbor je na sednici održanoj 20. aprila razmatrao i usvojio Predlog odluke o utvrđivanju osnovice za obračun i isplatu plata u Službi Narodne skupštine Republike Srbije.\n50. sednica Odbora za finansije\nNa Pedesetoj sednici, održanoj 19. aprila, Odbor za finansije je razmotrio Informaciju o izveštajima političkih stranaka za 2005. godinu dostavljenim Odboru.


Holandija: Inicijativa za ukidanje viza Albaniji\nAlbanski pasoš, ilustrativna fotografija\nPoslanici holandskog Parlamenta su pokrenuli predlog za ukidanje viza za građane Albanije zbog “rastućih kriminalnih aktivnosti albanskih državljana u Holandiji”.\nIncijativu su pokrenula četiri člana ovog parlamenta, ali ih je podržala većina njihovih kolega. U obrazloženju inicijative, četiri poslanika su naglasila da je došlo do “značajnog povećanja kriminalnih aktivnosti od strane albanske mafije u Holandiji i da ove kriminalne organizacije zloupotrebljavaju mogućnost putovanja kroz Evropu bez viza i tako dalje proširuju svoju mrežu krijumčarenja”.\nPrema proceduri, holandski Parlament bi trebao predložiti Evropskoj komisiji da pokrene proceduru takozvane „vanredne kočnice“, koja omogućava suspenziju bezviznih putovanja.\nMeđutim, da bi do ovog došlo, potrebna je podrška i ostalih članica EU. Na pisana pitanja poslanika, holandska Vlada je priznala da nema podršku u EU da pokrene suspenziju viza. U odgovorima Vlade u Hagu na pitanja poslanika koji su pokrenuli inciijativu, stoji između ostalog da Albanija i dalje u potpunosti ispunjava sve kriterijume za bezvizni režim, te da je jačanje borbe protiv organizovanog kriminala konstantni zahtev Evropske komisije prema zvaničnoj Tirani.\nVlada Holandije je poslanicima, takođe podnela statističke podatke koji pokazuju da je poslednjih nekoliko godina došlo do značajnog pada zahteva za azilalbanskih državljana.\nHitni prekid bezviznog režima je usvojen 2013. godine i omogućuje suspenzijurežima za građane takozvanih trećih zemalja u vanrednim situacijama. Do suspenzije može doći prostom većinom glasova Evropske komisije.


Snega neće biti do 19. januara, u subotu temperatura do 14 stepeni – Nadlanu.com\nSnega neće biti do 19. januara, u subotu temperatura do 14 stepeni\nObjavljeno 3. jan 2014. / 08:28:47\nPrema podacima objavljenim na sajtu RHMZ i u narednih pet dana očekuju se maksimalne temperature koje će biti iznad proseka za ovo doba godine. Naime, prognozira se da će od subote do sledećeg utorka najviše dnevne temperature biti iznad 10 stepeni.\nU Beogradu se čak u subotu i ponedeljak prognozira maksimalnih 14 stepeni, što više liči na početak proleća, a ne na “hladni januar”.\nPrema dugoročnoj prognozi, veći deo januara ostaće iznadprosečan, odnosno do sredine januara najviše dnevne temperature kretaće se iznad osam stepeni, dok će jutarnje temperature takođe ostati iznad nule.\nSneg se, kako se predviđa prema izgledima vremena za ovaj mesec, očekuje oko 19. januara, i biće ga sve do kraja januara. S njim dolaze i niže temperature, ali prema izgledima vremena za januar, ne treba brinuti da će nas stići veliki minusti.\nU tom periodu jutarnje temperature mogle bi da se kreću od oko minus 6 do jedan stepen iznad nule, a najviše dnevne biće iznad nule sve do 25. januara, za kada se prognozira da će maksimalna temperatura ostati ispod nule.\nsnegtoplo vremevremenska prognoza


U Rusiji počele rusko-srpske vojne vežbe - 05.09.2019, Sputnik Srbija\nU Rusiji počele rusko-srpske vojne vežbe\nU Lenjingradskoj oblasti su počele rusko-srpske taktičke vežbe gađanja u kojima učestvuje više od 1.000 vojnika, saopštilo je Ministarstvo odbrane Rusije. 05.09.2019, Sputnik Srbija\nsvet, vesti, rusija, ministarstvo odbrane rf\n16:55 05.09.2019 (Osveženo: 17:25 05.08.2021)\nRuski i srpski vojnici na vežbi „BARS 2017“\nU Lenjingradskoj oblasti su počele rusko-srpske taktičke vežbe gađanja u kojima učestvuje više od 1.000 vojnika, saopštilo je Ministarstvo odbrane Rusije.\nU vežbama učestvuju pripadnici mehanizovanog bataljona Oružanih snaga Srbije, kao i trupe Zapadnog vojnog okruga — jedinice Krasnoselske motorizovane brigade, brigade armijske avijacije i jedinice inženjerskog puka.\nKako se navodi u saopštenju, u vežbama učestvuje više od 1.000 vojnika i oko 200 jedinica vojne i specijalizovane tehnike.\n„U Lenjingradskoj oblasti na poligonu ’Kirilovski‘ počele su zajedničke rusko-srpske taktičke vežbe gađanja, tokom kojih će vojska dve zemlje razraditi pitanja interakcije tokom rada zajedničkog štaba, izviđanje, manevarsku odbranu i poraz uslovnog neprijatelja“, saopšteno je iz Ministarstva.\nTokom taktičkih vežbi jedinice su marširale na određeno područje i odbile napad uslovnog neprijatelja pomoću sredstava PVO, bacača granata, teških mitraljeza, tenkova T-72B-3, samohodnih artiljerijskih sistema „Msta-S“, kao i višecevnih bacača raketa „Grad“.\nBespilotne letelice uspele su da poraze snage i sredstva uslovnog neprijatelja, dodaje se u saopštenju.


Melindi Nađ Abonji 25.000 evra\nPrestižnu nagradu za roman godine napisan na nemačkom jeziku, u iznosu od 25.000 evra, koja se dodeljuje pred Sajam knjiga u Frankfurtu, u ponedeljak je dobila Melinda Nađ Abonji, švajcarska književnica poreklom iz Srbije, za roman „Golubovi poleću“. Ovo je prvi put da je nagrada dodeljena nekome kome nemački nije maternji jezik.\nTo se, međutim, kao i tema romana, duhovita autobiografska priča o integraciji srpsko-mađarske doseljeničke porodice u švajcarsko društvo, savršeno uklapa u sadašnji trenutak nemačke realnosti, koju obeležava intenzivna debata o integraciji i doseljavanju. Melinda Nađ je rođena 1968. u mađarskoj porodici u Bečeju, da bi se već u petoj godini odselila u Švajcarsku, gde je njena porodica otvorila restoran. Počevši od anegdote o tome kako je junakinja na školskoj priredbi morala da glumi drvo jer nije znala nemački, roman govori o jednoj naizgled uspešnoj integraciji, o čežnji za izgubljenom domovinom i izgubljenim jezikom i prividnom sticanju novog identiteta kroz uspešno ovladavanje jezikom nove sredine.


Predsjednik Đukanović primio članove delegacije Evropskog savjeta za međunarodne odnose (ECFR)\nPredsjednik Crne Gore Milo Đukanović primio je članove delegacije Evropskog savjeta za međunarodne odnose (ECFR) koji borave u studijskoj posjeti Crnoj Gori i regionu.\nČlanovi Savjeta, aktuelni i nekadašnji politički zvaničnici, evropski poslanici i istaknute ličnosti društveno-političkog života Evrope, fokusirani su na međunarodne vanjske odnose i države Jugoistočne Evrope. Uz zahvalnost za prijem iskazali su interesovanje za Predsjednikovo viđenje stanja u Crnoj Gori i regionu, mogućnostima za rješavanje unutrašnjih političkih kriza, ali i geopolitičkih odnosa i posljedica.\nPredsjednik je uz zahvalnost za posjetu i interesovanje uvaženih članova Savjeta potvrdio da je tema regiona izuzetno važna za stabilnost Evrope, ali i dalju snagu i prestižnost NATO-a. Uz ocjenu o izvjesnom poremećaju na širem globalnom planu, ocijenio je da je aktuelna situacija na ZB posljedica dvije okolnosti, zaustavljenog procesa proširenja i poremećaja na relaciji Istok-Zapad. U tom kontekstu ukazao je na potrebu odlučnijeg i jasnijeg podsticaja zemljama ZB za integraciju u EU, i odlučniju i promišljeniju zaštitu Regiona od malignog uticaja trećih strana što nije samo interes ZB, već i Evrope. On je iskazao zabrinutost da je oživljavanjem retrogradnih politika, poslednjih mjeseci ZB više na pitanju stabilnosti, nego integracija. Uprkos tome, izrazio je spremnost Crne Gore da se bori za vrijednosti u koje vjeruje, napominjući da je Crna Gora sva svoja strateška postignuća ostvarila zahvaljujući funkcionalnosti države, što je sada dovedeno u pitanje i što se mora rješavati i u skladu sa očekivanjima javnog mnjenja.


ПАШАНСКИ: АЛБАНИЈА ОБЈАВИЛА СПЕЦИЈАЛНИ РАТ БЕОГРАДУ - Јадовно 1941. - КУЛТУРА СЈЕЋАЊА\nBEOGRAD, 19. OKTOBRA /SRNA/ – Predsjednik Foruma za istraživanje međunarodnog terorizma Milan Pašanski ocijenio je da su Albanci, ubacivanjem zastave takozvane “velike Albanije” na stadion “Partizana” u Beogradu, objavili specijalni rat Srbiji i bez ugrožavanja ljudskih života ostvarili svoj cilj – svjetsku reafirmaciju političkog koncepta “velike Albanije”.\nOn je ukazao da zvanična Tirana, umjesto da se ogradi od incidenta, manipulacijom o ugroženosti svoje zastave i suvereniteta “podiže na noge” Albance na jugu Srbije, na samom Kosovu i Metohiji, Grčkoj, Švajcarskoj i širom svijeta, koji bučno i nasilnički odobravaju politički napad Albanije na Srbiju.\n“Iz toga proističe zaključak da su vlasti u Tirani bile upoznate da albanski nacionalisti pripremaju napad i političku provokaciju u centru Beograda”, rekao je Pašanski za “Večernje novosti”.\nOn je podsjetio da su u višedecenijskom ratu protiv Srba, Albanci na Kosovu i Metohiji uvijek imali neskrivenu podršku Albanije i Zapada jer je, kako je rekao, Tirana bila i ostala politička transmisija izvjesnih krugova na Zapadu, u čemu strategija SAD u borbi protiv terorizma ima važnu ulogu.\nPašanski je ukazao da se islamski nacionalizam i terorizam koriste za destabilizaciju Balkana i Srbije.\n“Primenom strategije neprestanog političkog pritiska i izazivanja političkih nemira u BiH je, na primer, nastala veoma složena situacija. Stalna nastojanja islamskih fundamentalista da obore režim u Saudijskoj Arabiji `prelila` su se u BiH i tako je fundamentalizam uvezen u srce Evrope”, upozorava Pašanski.\nPri tom, kako je naglasio, SAD imaju svoju računicu da “gaje” bijelu Al kaidu na Balkanu da fundamentalizmom inficira muslimanske dijelove Rusije i Kine, te da drži bezbjednosno otvorenim obod EU, s ciljem vezivanja za sebe.\n“U okviru navedene strategije Albaniji je dodeljeno istaknuto mesto uzbunjivača balkanskog prostora. Zato se u EU i na Zapadu na politiku takozvane `velike Albanije` gleda blagonaklono”, zaključio je Pašanski.


РУСИЈА И КИНА одржале хитан састанак у вези Северне Кореје!\nRUSIJA I KINA održale hitan sastanak u vezi Severne Koreje!\nKineski šef diplomatije Vang Ji boravi u dvodnevnoj poseti Moskvi, gde se juče sreo sa ruskim predsednikom Vladimirom Putinom, a danas je održao zajedničku konferenciju za novinare sa svojim domaćinom, šefom ruske diplomatije Sergejom Lavrovim.\nRuski ministar spoljnih poslova Sergej Lavrov izjavio je danas da su se Rusija i Kina složile da razvoj nuklearnog programa Severne Koreje ne bi trebalo da bude izgovor za postavljanje elemenata američkog globalnog sistema antiraketnog štita na Korejskom poluostrvu, prenosi Rojters.\nNavodi se da je Lavrov to izjavio na zajedničkoj konferenciji za medije sa kineskim ministrom spoljnih poslova Vangom Jijem.\n„Moskva i Peking takođe su za mere koje bi se odnosile na nuklearni program Severne Koreje, ali u isto vreme ne ometaju nalaženje političkog rešenja u regionu“, rekao je Lavrov.\nMinistar spoljnih poslova Kine Vang Ji izjavio je da bi primena sile na Korejskom poluostrvu samo pogoršala situaciju i da Peking očekuje da Južna Koreja učini napore na obnavljanju razgovora sa Severnom Korejom, prenosi Rojters.\nVang, koji je govorio na zajedničkoj konferenciji za medije sa ruskim ministrom spoljnih poslova Sergejom Lavrovim, kazao je i da Peking i Moskva pozivaju Severnu Koreju da poštuje rezolucije Ujedinjenih nacija usvojene u vezi sa nuklearnim programom Pjongjanga.\nBoze kakav genocid su SADisti napravili u Koreji. Zavadili jedan narod i konstantno odrzavaju tenziju i brato-ubilacko stanje. Ne mogu da zamislim da recimo sever Srbije na celu sa Beogradom zarati sa jugom na celu sa Nisom. Kako bi bilo dobro da se izmire i oteraju stoku SADisticku koja je svoju istoriju civilnog rata izvezla na Korejsko poluostrvo, a i sirom sveta.


Amerika bi mogla da legalizuje eSports klađenje\nBet CT all\nPosted četvrtak 17 05 2018 17:39:25\nKlađenje na CS:GO, LoL, PUBG i ostale igre će izgleda postati potpuno legalno u Severnoj Americi.\nVrhovni sud Sjedinjenih Američkih Država upravo je poništio federalni zakon iz 1992. godine kojim je bilo zabranjeno da države, sem Arizone, kroje svoje zakone o kockanju i igrama na sreću. To znači da ne samo što će sigurno porasti broj kladionica (mogu li uopšte da pariraju Balkanu po tome?), već će biti otvorena vrata i klađenju na eSport, svojevrsnoj sivoj zoni gde su česti sajtovi na kojima predmete iz igre možete prokockati.\nŠtaviše, kompanija Take-Two Interactive je već podržala ovu odluku, navodeći da ne samo što smatra da je promena na bolje, već i da postoji potencijal da ukidanje zakona pomogne gaming industriji. Kako Take-Two pod svojim franšizama ima NBA 2K i WWE serijale, koji imaju eSports scenu, jasno je da postoji benefit od legalizacije klađenja na sport i eSport.\nKada smo već na temi eSporta, Counter-Strike je prestigao League of Legends po pitanju nagrada na turnirima, dok je Blizzard ranije ove godine sa Overwatch League pokrenuo najvredniju eSport ligu.\n21 hours,30 minutes Comments\n7 months,4 weeks Comments\nPhiladelphia Fusion gradi najskuplju esports arenu na zapadnoj hemisferi


SSP Subotica: Ko uništava “zelena pluća” Subotice pod izgovorom sanitarne seče? (VIDEO)\nGradski odbor Stranke slobode i pravde (SSP) u Subotici reagovao je danas saopštenjem za javnost na vest da je na obodu kelebijske šume, u ulici 11. Nova (na potezu od broja 98 do 118), u sekciji 2F, posečeno više desetina zdravih stabala breze i crnih borova starosti od 40-50, pa i 100 i više godina, i pozvao nadležne inspekcije i organe vlasti da ispitaju ovaj ekocid jer se radi o ugrožavanju zaštitnog vetropojasa.\nS obzirom na to da je javnost ovu vest primila sa nevericom i zaprepašćenjem, članovi Gradskog odbora Stranke slobode i pravde izašli su na lice mesta i uverili se da je zaista neselektivno posečen veliki broj stabala, što je sve i zabeleženo fotografijama i video-snimcima.\nPredsednik SSP-a Subotica Robert Šebek lično je pokušao da stupi u kontakt sa nadležnima iz JP “Vojvodina Šume”, ali kako na telefonske pozive niko nije odgovarao, pozvana je komunalna policija, koja je, međutim, loptu prebacila na policiju s obzirom na to da se radi o potencijalnom krivičnom delu.\nŠebek je zatim ovaj slučaj prijavio policiji, a nakon dvadesetak minuta mu je iz policije javljeno da su kontaktirali nadležne iz Šumske uprave “Subotica”, odnosno “Vojvodina šume”, te da im je rečeno da je na pomenutoj lokaciji izvršena „sanitarna seča šuma“.\n“Tu bi”, navodi se dalje, “trebalo da bude kraj ove priče, ali iz SSP poručuju da se u ovom slučaju podaci sa terena i odgovor nadležnih ne podudaraju u potpunosti: Po Zakonu o šumama Republike Srbije, sanitarna seča šuma podrazumeva uklanjanje bolesnih, oštećenih i suvih stabala u cilju sprečavanja štetnih uticaja. Međutim, prilikom obilaska posečenih stabala uverili smo se da nije reč ni o suvim, niti o trulim ili bolesnim stablima. Ono što se može takođe videti i što je na prvi pogled sumnjivo, jeste da su stabla breze posečena na dužinu od po jedan metar što odgovara slaganju drveća za ogrev, dok su stabla crnih borova posečena na dužine od oko 3-4 pa do 7-8 metara što opet odgovara načinu seče drveća za dalju obradu, odnosno izradu drvne građe koja je poslednjih godinu dana poskupela više od 100%, kao i ostali prirodni građevinski matrerijali. Ukoliko se ovde radi o krivičnom delu, vrednost posečenih stabala je oko 20 hiljada evra“.\nIz SSP-a podsećaju da je još Marija Terezija izdala naredbu da se oblast subotičke peščare pošumi, te da kelebijska šuma pruža gradu Subotici zaštitu od vetrova koji duvaju sa severa, vezuje peščano tlo i, što je najbitnije, predstavlja pluća grada.\n“Nažalost, ovo nije prvi put da se seku šume u subotičkom ataru. Podsećamo da je u martu ove godine pod sličnim izgovorom na području Tresetišta posečeno više desetina, ako ne i stotina, mladih zdravih stabala starosti pedesetak godina u proseku. Niko ne zna gde i kako završavaju ova posečena stabla. Da li je ovde reč o organizovanoj eksploataciji šuma pod pokroviteljstvom i ‘budnim okom’ lokalne naprednjačke vlasti? GrO SSP Subotica zahteva hitan odgovor od nadležnih organa, jer građane niko ništa ne pita i oni nemaju kome da se obrate kada su ovakvi nemili događaji u pitanju”, navodi se u saopštenju za javnost.\nEkocid Ekologija Robert Šebek SSP Subotica


ETH $2.258 -9,68%\nBNB $346 -9,46%\nSOL $85 -16,46%\nKripto investitori i rudari se okreću derivatima kao što su opcije kako bi preživeli dugotrajno opadajuće tržište.\nKripto investitori i rudari okreću se derivatima kao što su opcije kako bi preživeli dugotrajno opadajuće tržište, navodi se u članku Blumberga objavljenog 13. februara.\nČlanak prikazuje povećanu popularnost složenih trgovačkih instrumenata kao način da se na kratke staze prikupi novac, odraz toga koliko je teško opstati u trenutnom opadajućem tržištu - koji je najduži u istoriji sektora.\nSem Bankman-Frid, izvršni direktor Alameda Research-a, kvantitativnog trgovačkog preduzeća za digitalnu imovinu u San Francisku, izjavio je za Blumberg:\n“Svako ko sedi na zalihama tokena video je tokom opadajućeg tržišta 2018. da je njihovo poslovanje na milosti cene kriptovaluta. Može biti presudno za opstanak tih preduzeća da imaju nešto novca ako cene digitalne imovine padnu.”\nSa mnoštvom iskusnih finansijskih profesionalaca koji ulaze u prostor digitalne imovine, spektar složenih trgovniskih instrumenata je diversifikovan. Kao primer, Blumberg navodi predstavnika iz singapurske firme za kripto trgovinu QCP Capital, koji je objavio da je kompanija nedavno kupila tromesečnu opciju za kupovinu nominalne svote koja je vredna 250 bitkoina (BTC) (~ 900.000 dolara).\nDogovorena cena pomenutog ugovora je navodno postavljena na 4.200 dolara - tako da ako bitkoin trguje ispod ove vrednosti u vreme isteka ugovora, druga ugovorna strana QCP-a će zaraditi 666.250 premije i zadržati bitkoin. Ukoliko se bitkoin trguje iznad 4.200 dolara, druga ugovorna će morati da prodaje svojih 250 BTC po toj ceni, odbacujući bilo kakvu potencijalnu dobit.\nS obzirom na činjenicu da su mnogi od ovih ugovora o derivatima privatni bilateralni ugovori, kako navodi Blumberg, zvanične statistike su oskudne. Ipak, u članku se tvrdi da su rudari - koji su pod pritiskom cena tržišta - postali glavni prodavci tipa derivata koji je sličan pokrivenoj opciji poziva (covered call option).\nU članku se dalje upozorava da su u mnogim slučajevima tehnološki inovatori prisiljeni da se suprotstavljaju bivšim osobljem sa Vol strita, što se može opisati kao “plivanjem sa ajkulama”, s obzirom na bogato iskustvo igrača sa Vol Strita. Kao što je jedan bivši trgovac kreditnim derivatima Citigroup-a napomenuo:\n“Rudari bi trebali bolje da se čuvaju od toga da ih prevare kuće sa derivatima. Profesionalci u trgovini će pokušati da prevare rudare tako što im prodaju opcije previše jeftino.”\nKako je Cointelegraph izvestio ove nedelje, tržište ICO projekta je naglo palo prošle godine, ne u smislu ukupnog kapitala koji su podigli, već po pitanju jedinstvenih projekata koji stalno opadaju od prvog kvartala 2018. godine. U članku je identifikovana regulativna nesigurnost, zajedno sa kolapsom tržišnih cena, kao glavne faktore koji utiču na pad.


Ozonpress : internet portal – otvoreno o svemu Popust za korišćenje kovorking prostora u Startap centru za mlade - Ozonpress : internet portal - otvoreno o svemu\nPosted On 13 мај 2020\nTag: Čačak, startap centar\nStartap centar Naučno tehnološkog parka u Čačku saopštio je da do kraja jula mladi imaju popust za korišćenje kovorking prostora. Za srednjoškolce i studente je 70% popusta.\n“Ukoliko provodite dosta vremena na internetu, “googlate”, spremate prijemne i druge ispite, coworking mesto je pravi izbor za vas”,navodi se u saopštenju.\nVeoma inspirativan prostor u centru grada „Startap centar“ Naučno tehnološkog parka pruža infrastrukturnu, edukativnu i tehničku podršku svim studentima i srednjoškolcima. Prostor raspolaže sa 30 radnih mesta, opremljeni IMAC desktop računarima, najsavremenijom tehnološkom opremom i širokopojasnom mrežom interneta.\nFoto: Startap centar, Čačak / Ozon Press\n“Na raspolaganju je relax zona, prostor u kome ćete za vreme pauze spremiti svoje osveženje ili topli napitak i uživati u prostorijama Startap centra. Tokom letnjih meseci, očekuju nas brojne aktivnosti koji će biti veoma zanimljivog i edukativnog karaktera”, dodaje se u saopštenju.\nPosetite nas na adresi Trg narodnog ustanka 2 (bivša dečija biblioteka), a za sve informacije, kontakirajte nas putem sajta ntpcacak.rs,na društvenim mrežama ili na broj telefona 060/5590-416.


Izvor: Arte, 06.Dec.2021, 10:08\nTema ovogodišnjeg izdanja su Nesvrstani, a biće prikazano preko 40 eksperimentalnih, alternativnih, ličnih, avangardnih i političkih filmova iz celog sveta, uključujući filmove iz nesvrstanih zemalja poput Ekvadora, Čilea, Konga, Indije, Tajlanda... O najboljim filmovima odlučivaće međunarodni >> Pročitaj celu vest na sajtu Arte << žiri u sastavu Rim Šileh (Palestina/Belgija), Tomislav Šoban (Hrvatska) i Senka Domanović (Srbija).\nGlavni kustosi programa, umetnički duo Doplgenger (Boško Prostran i Isidora Ilić), tražili su inspiraciju u Pokretu nesvrstanih i filmu “Trećeg sveta”, a takmičarski program su organizovali u tri celine, svaku sa idejom dekolonizacije u centru. “Prvi program kritički preispituje dekolonizacijske borbe u XX veku i njihove narative suočava sa ličnim pričama i narodnim mitovima”, izjavili su Boško Prostran i Isidora Ilić. “Drugi program konceptualno pokušava da samom pogledu oduzme kolonizatorsku moć, da rastvori zapadnjačke predstave samog narativa i mesta gledaoca u njemu. Stereotipi i predrasude, medijski klišei i protokoli, teme su trećeg programa koji pokriva identitetske borbe dekolonizacije u savremenom imperijalizmu”, zaključuje Doplgenger.\nU pratećem programu, Tomislav Šoban predstaviće se izborom svojih kratkih filmova, Senka Domanović prikazaće celovečernji dokumentarac Okupirani bioskop koji je režirala 2018, a Rim Šileh izbor fragmenata nastalih u poslednje četiri decenije o Palestini, od palestinskog revolucionarnog perioda 1968-82. do savremenih filmova i video-zapisa. Premijerno u Srbiji biće prikazan veoma cenjen dokumentarac Van kadra ili Revolucija do pobede palestinskog autora Mohanada Jakubija. Ovaj film je meditacija o borbi palestinskog naroda da stvori filmove pod sopstvenim uslovima tokom 1960-ih i 1970-ih, sa uspostavljanjem Palestinske filmske jedinice kao dela PLO-a, i prikazuje nam arhivske filmove pronađene tokom Jakubijevog istraživanja bez presedana.\nPrateći program Jug-jugoistok selektora Grega de Kjura predstavlja nove filmske i video-radove nastale od juga do istoka Evrope. “Zemlje koje se nalaze na ovom području klasifikovane su kao balkanske i mediteranske, kao i evropske i neevropske, ali one dele zajedničke istorijske i kulturne veze”, kaže Greg de Kjur. “Takođe im je zajednički niži profil u međunarodnom filmu, koji dolazi zbog nemara i nebrige dominantnih institucija i kustosa u zapadnoj Evropi i Severnoj Americi. Ovaj program kao takav predstavlja intervenciju. To je strategija za stvaranje produktivnih transnacionalnih veza i takođe metoda za mapiranje nove koncepcije Evrope za novu generaciju”, izjavio je Greg de Kjur.\nRadionicu “Idu dani: film, sećanje i rad algoritma”, na kojoj će se, na primeru novog filma Igora Toholja, ispitivati mogućnosti automatizacije slike i zvuka te rekonstrukcije sećanja na vlastitu prošlost, vodiće autor filma, producenti i umetnici iz Hrvatske Dinka Radonić i Ivan Rajković, te vizuelni umetnik Izvanredni Bob iz Beograda.\nFestival se otvara u sredu 8. decembra od 19 časova u Velikoj galeriji Doma kulture “Studentski grad” izložbom “Ovo nije rat: Oslobođenje duha i zemlje, u mastilu i na delu”, kustoskinja Emilije Epštajn i Ane Knežević, nastale u saradnji DKSG i Muzeja afričke umetnosti. Izložba kreće od ikonične fotografije koja je zabeležila susret Franca Fanona, psihoanalitičara i filozofa sa Martinika, Omara Usedika, lidera alžirske borbe za nezavisnost i Zdravka Pečara, učesnika u zbivanjima i autora kapitalnog dela „Alžir do nezavisnosti” u kome on kao istoričar i novinar daje svoj, ali i kolektivni jugoslovenski doprinos ovoj velikoj borbi. Pored odabranih kadrova iz filma „Bitka za Alžir” na izložbi će biti predstavljeni fotografski i dokumentarni materijali, časopisi, prepiske i publikacije iz fonda Muzeja afričke umetnosti kao svedočanstva aktivnog jugoslovenskog prisustva, odnosno učešća dr Zdravka Pečara, ali i Vede Zagorac, na prvim linijama borbe za dekolonizaciju Afrike.


Jun 10, 2019 17:41\nNjihovo hapšenje „nije u skladu sa privilegijama i imunitetom koje ima osoblje Unmik. Oni su bili na službenom angažmanu da nadgledaju policijske akcije na severu Kosova“, rekao je on.\nObojica su pretučena i maltretirana nakon hapšenja i obojici je trebala lekarska pomoć, naglasio je Santos.\nNaveo je da je Odeljenje UN za bezbednost pokrenulo internu istragu kako bi se prikupile sve relevantne činjenice i istražili optužbe kosovskih vlasti.\nPrema njegovim rečima, obojica se i dalje nalaze pred mogućnošću krivičnog postupka na Kosovu. Za jednog pripadnika Unmika je dobijen zahtev za ukidanje imuniteteta, mada njegovo ime navedeno, rekao je Santos dodavši da se taj zahtev se razmatra u njegovoj kancelariji.\nPovodom zahteva Prištine da se Krasnoščekov proglasi personom non grata, Santos je rekao da je ta doktrina persona non grata neprimenjva na osoblje UN, a da pitanja koja se tiču osoblja Unmika moraju biti upućena šefu Unmika Zahiru Taninu.\n„Vlasti u Prištini nemaju pravo da službenike UN proglašavaju nepoželjnim osobama, bez saglasnosti šefa Unmika“, rekao je Santos


InfoBrcko.com - U Brčkom promocija knjige "Šapućem ti kao svome sinu" autorice Sare Sabri\nU Brčkom promocija knjige "Šapućem ti kao svome sinu" autorice Sare Sabri\tIstaknuto\nInače, Sara Sabri (Sanela Karisik Begovic) je autorica 12 knjiga namijenjenih ženi i dvije namijenjene djeci. Održala je preko 250 predavanja širom Evrope na temu porodice, međusupružničkih odnosa i odgoja djece. Objavila je preko 600 novinskih tekstova ove tematike i snimila preko 200 TV i radio emisija.\n„Osim što piše, Sara drži predavanja u cijeloj Evropi. Dođite i poslušajte inspirativno i nadasve poučno predavanje i promociju knjige“, poručuju organizatori ovoga događaja.


Ekonomik100 - IT usluge\nInformaciona tehnologija (IT) se definiše kao "izučavanje, dizajn, razvoj, implementacija i podrška ili upravljanje računarskim informacionim sistemima (IS), softverskim aplikacijama i hardverom". IT koriste računare i računarske programe da konvertuju, uskladište, štite, obrade, bezbedno šalju i primaju informacije. Termin "Informaciona tehnologija" često obuhvata i znatno šire polje oblasti tehnologije. Sve one aktivnosti kojima se IT profesionalci bave, od instalacija aplikativnih programa do projektovanja složenih računarskih mreža i informacionih sistema. Neke od tih aktivnosti su: umrežavanje i inženjering računarskog hardvera, dizajniranje softvera i baza podataka, kao i upravljanje i administracija informacionim sistemom.\nRešavamo softverske probleme, na bilo kom operativnom sistemu i u bilo kom programskom paketu. Primena bezbednosnih alatki ili naše dugo akumilirano znanje o procedurama za oporavak iz najtežih stanja je ono što je potrebno hiljadama korisnika kao jedini „servis“, pri čemu je većina tih računara proglašena pokvarenima.\nNaziv server najčešće se odnosi na ceo računarski sistem, ali se ponekada koristi i samo za hardver ili softver. Zaštita servera i njihova pravilna konfiguracija su neophodan kamen temeljac za dobro funkcionisanje Vašeg informacionog sistema ili serverske aplikacije.\nWeb sajt je najpopularniji vid marketinškog prenosa usluga od proizvođača prema potrošaču putem Interneta.Brzi razvoj Interneta omogućio je jednostavnu i brzu komunikaciju sa bilo kojeg dela planete.\nVreme u kojem živimo, vreme tehnike i tehnologije, je nemoguće zamisliti bez informacionih tehnologija. Informacione tehnologije predstavljaju osnovu modernog i tehnički svesnog poslovnog okruženja.


DEZINFEKCIJA, MASKE I DISTANCA Usvojene epidemiološke preporuke za izbore u Crnoj Gori - Srpskainfo\nDržavna izborna komisija Crne Gore usvojila je večeras preporuke za bezbjedno sprovođenje parlamentarnih izbora zakazanih za 30. avgust, koje su pripremili Nacionalno koordinaciono tijelo, Institut za javno zdravlje i DIK.\nPreporuke podrazumjevaju obaveznu dezinfekciju ruku prije ulaska na biračko mjesto i tokom procesa glasanja, obavezno nošenje maske na biračkom mestu, osim prilikom utvrđivanja identiteta birača i držanje propisane fizičke distance prije, tokom i nakon boravka na biračkom mjestu u skladu sa opštom preporukom NKT o držanju fizičke distance.\nCilj ovih preporuka je, kako je saopšteno, zaštita zdravlja građana, odnosno svih učesnika izbornog procesa, prenose Vijesti.\nZa predstojeće izbore do sada je prijavljeno devet lista, a DIK treba da potvrdi još izborne liste dvije albanske koalicije i Socijalista Crne Gore.\nSvijet Crna GoraIzboriKorona virusMjere\nLajović uspješno krenuo na Rolan Garosu


ZAVRŠEN PROJEKAT PROMOCIJE ŽIVINSKOG MESA IZ EU | Agroservis\n> ZAVRŠEN PROJEKAT PROMOCIJE ŽIVINSKOG MESA IZ EU\nNa konferenciji u Privrednoj komori Srbije, kojom je završen trogodišnji projekat promocije kvalitetnog živinskog mesa evropskog porekla, But je naglasio da je projekat bio uspešan i da su potrošači informisani o važnosti pravilnog izbora mesa živine. Projekat generičke promocije živinskog mesa „Kvalitet, bezbednost, sledljivost – živinsko meso EU porekla“ počeo je u februaru 2008. godine na području Srbije, Bosne i Hercegovine, Hrvatske i Makedonije.\nDirektor „Mesne industrije Slovenije“ Boris Jež, predstavljajući rezultate projekta, rekao je da su glavni trendovi u svetu povećanje potrošnje živinskog mesa i da ovu granu industrije čekaju bolja vremena. Evropska industrija živinskog mesa godišnje proizvede 11 miliona tona mesa i ostvari 107 milijardi evra prihoda.\nNa konferenciji učestvovao je i generalni direktor „Perutnine Ptuj“ Roman Glaser. Prema njegovim rečima, to preduzeće ima visoke standarde potpune sledljivosti proizvodnje, popularno nazvane „od farme do trpeze“, što znači uspostavljen sistem praćenja namirnica, hrane za životinje, supstanci od koje hrana potiče, tokom svih koraka proizvodnje, prerade i distribucije. Bezbednost hrane zasnovana je na standardima Evropske unije o uključivanju hrane u prehrambeni lanac, koji su najzahtevniji i najstrožiji na svetu.\nPredstavljene su i sheme kvaliteta i oznake EU i Slovenije za zaštićene poljoprivredne proizvode, kao što su „oznaka porekla“ i „geografska oznaka“. Sistem kvaliteta, bezbednosti i sledljivosti omogućava evropskoj živinarskoj industriji da sačuva konkurentnu prednost nad velikim izvoznicima živine iz SAD i Brazila.\nSekretar Udruženja za poljoprivredu Privredne komore Srbije Milan Prostran istakao je da Privredna komora Srbije podržava ovaj projekat i dodao da je veoma korisno i važno da slovenačka „Perutnina“, koja je već prisutna u Bačkoj Topoli, implementira svoju tehnologiju u čitavoj Srbiji.


Beta 4. maja 2017. 08:45\nList Figaro prenosi da su TV duel obeležila „nevidjena brutalnost koja na tretnuke nije bila na visini“ i dodao da zbog toga dijalog izmedju dva kandidata nije mogao da se „lepo uspostavi“.\nList Parizjen je ocenio da su gledaoci „ostali uskraćeni“ važnim podacima – predstavljanjem programa kandidata.\n„Mnogo toga je moglo da se kaže o projektima Emanuela Makrona ali ne na takav način“, preneo je list Liberasijon.\nLokalna štampa je prenela da je TV duel izgledao kao „ring u kojem su kandidati samo uzvraćali udarce“.\nMakron je tokom duela, koji su tokom dva i po sata uživo prenosile dve glavne televizije, TF1 i Frans 2, rekao da Marin Le Pen unosi tendenciju „gradjanskog rat u zemlji“.\nMarin Le Pen je s druge strane rekla da će posle drugog kruga u Francuskoj predsednik „u svakom slučaju biti žena“ i dodala da će to biti ili ona ili „nemačka kancelarka Angela Merkel“ u slućaju da pobedi Makron.\nOdsudna bitka za Albance: Pobeda ili pucanj u sopstveno…


Obaveštenje o upisu dece u Predškolsku ustanovu ,,Poletarac'' za radnu 2021/2022. godinu - Svrljiske novine\nObaveštenje o upisu dece u Predškolsku ustanovu ,,Poletarac“ za radnu 2021/2022. godinu\nPU ,,Poletarac“, arhiva, foto: Svrljiške novine\npoletarac, predškolska ustanova, upis dece u pu poletarac, upis dece u vrtić, Vrtić\nPrevPrethodnaPredsednik najavio još jednu pomoć države, ali ne za sve!\nSledećaBez struje Drajinac i DavidovacNext\nAukcijska prodaja dečijih radova za pomoć Filipu Mikiću\nU petak, 26.02.2021.god. u dvorištu ustanove PU ,,Poletarac” u periodu od 14 do 15.30 časova biće organizovana aukcijska prodaja radova dece iz vrtića. Prikupljeni novac\nPredškolska ustanova ‚‚Poletarac“ poziva sve zainteresovane roditelje dece uzrasta od 2 do 6 godina sa teritorije opštine Svrljig koji žele da unaprede svoje roditeljske veštine,\nOpština Svrljig i PU ,,Poletarac“ pozivaju sve zainteresovane građane, kao i stručnu javnost da se upoznaju sa tekstom Nacrta Strategije razvoja predškolskog vaspitanja i obrazovanja


U tekstu pod naslovom “Ne, Stejt department nije čestitao Haradinaju odlazak u Hag”, Glas Amerike ( VOA) ispravlja Tanjug i precizira da je američko ministarstvo „pozdravilo“, a ne „čestitalo“ Haradinajevu odluku, i pri tom podelio saosećanje sa Haradinajem, izneo niz neutemeljenih kvalifikacija na račun Tanjuga i „objasnio“ američku politiku i narativ koji se „promoviše u tabloidnoj štampi i medijima bliskim vlastima u Srbiji“.\nTanjug je pre dva dana vest o stavu Stejt departmenta preuzeo sa Glasa Amerike – servis na albanskom jeziku, što je inače, bio jedini dostupan izvor u tom trenutku, jer tek kasnije tekst se pojavio na srpskom.\nTekst je Tanug preveo pomoću Googl translejta sa albanskog na engleski i srpski jezik i u oba slučaja citat koji je naveo Glas Amerike preveden je, kako je i Tanjug citirao:\n„Američki Stejt department čestitao je danas odluku Ramuša Haradinaja da sarađuje sa Specijalnim tužilaštvom za zločine OVK u Hagu“.\nInače Tanjugova vest, odnosno agencijski „lead“, koji prethodi ovom citatu, glasi: „Stejt department je danas pozdravio odluku Ramuša Haradinaja….“.\nMeđutim, VOA je, odmah posle preciziranja prevoda, prešla na diskvalifikovanje Tanjuga, tumačenje uloge Haradinaja u zločinima na Kosovu i Metohiji za koje je osumnjičen, i na „podučavanje“ o američkoj politici i narativima kojih se drži srpska štampa „bliska vlastima Srbije“.\nVerovali bismo da je reč o dobrim namerama VOA, odnosno insistiranju na tačnosti i preciznosti informacija, da VOA odmah ne konstatuje da je vest emitovao „“Tanjug, agencija, koja pod nejasnim okolnostima egzistira skoro pune četiri godine, iako su njeno funkcionisanje i finasiranje iz budžeta Srbije trebalo da budu okončani još 2015. godine”.\nVerovali bismo u dobre namere, da VOA zatim ne navodi da je „moguće da je Tanjug pogrešno preveo tekst redakcije na albanskom jeziku”, ali da, pošto tekst nikada nije korigovan – objavljena “čestitka”, koju su preneli mediji u Srbiji, za razliku od pozdravljanja odluke, „bitno uveličava i menja karakter saopštenja Stejt departmenta, pakujući ga u narativ koji se promoviše u tabloidnoj štampi i medijima bliskim vlastima Srbije, koji SAD predstavlja kao “sponzora nezavisnosti lažne države”, čiji je premijer u ostavci “osvedočeni terorista i zločinac”.\nVerovali bismo i u profesionalan pristup, da VOA ne navodi dalje “ ..bez obzira na činjenicu da za zločine, iako mu (Haradinaju) je suđeno, nikada nije osuđen“, odustajući od pitanja preciznosti prevoda i stava Stejt departmenta, zabrinuta za pitanje krivice Ramuša haradinaja.\nU čije ime objašnjava „diplomatski rečnik Stejt departmenta“ i savetuje Tanjug da “zdrav razum, profesionalni standardi i novinarska etika sugerišu da se za pozivanje na sud, u svojstvu osumnjičenog, ne čestita”?\nJos jednom, ispravan prevod stava Stejt departmenta u duhu srpskog jezika jeste – da je pozdravio Haradinajevu odluku.\nGlas Amerike Tanjug\n← Ne, Stejt department nije čestitao Haradinaju odlazak u Hag\nAnketa: Većina smatra da Šešelj neće biti sankcionisan →


SB UN osudio napade na diplomatska predstavništva u Teheranu\nBeta 5. januara 2016. 08:45\nSavet bezbednosti UN oštro je osudio napade na diplomatska predstavništva Saudijske Arabije u Teheranu, koji su usledili posle odluke saudijskih vlasti da pogube šiitskog sveštenika Nimra Bakera el Nimra.\nSavet bezbednosti izrazio je „duboku zabrinutost“ zbog napada i zatražio od Teherana da zaštiti diplomatska i konzularna predstavništva i da u tom smislu u potpunosti poštuje svoje medjunarodne obaveze.\nU sapoštenju Saveta bezbednosti, koje je jednoglasno usvojilo svih 15 članica, ne pominje se, medjutim, pogubljenje oštrog kritičara vlasti u Rijadu Nimr el Nimra.\nSavet bezbednosti podseća na Bečku konvenciju, kojom se sve zemlje obavezuju da zaštite strana diplomatska predstavništva.\nNa Bečku konvenciju pozvao se i ambasador Saudijske Arabije pri UN Abdalah al-Mualimi. On je odmah posle protesta u Teheranu, čiji su učesnici gadjali saudijsku ambasadu, pozvao Savet bezbednosti da osudi taj incident.\nIranska misija pri UN je sa svoje strane izrazila žaljenje zbog incidenta u Teheranu.\nSaudijska Arabija je posle protesta u Teheranu odlučila da prekine diplomatske odnose s Iranom.\nPortparol iranske diplomatije Husein Džabar Ansari, reagujući na odluku vlasti u Rijadu o prekidu diplomatskih odnosa s Iranom, rekao je da Saudijska Arabija želi da ojača tenzije i sukobe u regionu, kao i da podstiče terorizam.


Mauro Ikardi, napadač Pari Sen Žermena, igrao je meč protiv "fenjeraša" Lorijena u francuskom prvenstvu a nije ni slutio da će lopovi baš tada upasti u vilu, dok mu zanosna i, po pojedine fudbalere fatalna, supruga Vanda Nara, takođe nije bila tamo.\nKako javlja "Ekip", iz njihove kuće su nepoznati počinioci odneli stvari u vrednosti od 400.00 evra.\nNije poznato gde su u trenutku provale bili Nara i dvoje dece koje ima s Ikardijem, s kojim je uplovila u burnu vezu nakon braka s njegovim saigračem, Maksijem Lopezom, s kojim je dobila tri sina.\nOva zanosna 34-godišnjakinja, koju na Instagramu prati 7,4 miliona ljudi, redovno tamo objavljuje detalje iz privatnog života, ali se o ovo incidentu zasad nije oglasila.\nSve su, navodno, otkrili radnici kuće kada su došli na posao u nedelju ujutru, a policija koja je počela potragu za lopovima utvrdila je da su oni u vilu upali kroz prozor.\nInteresantno, ovo je drugi opljačkani fudbaler PSŽ-a za samo nedelju dana, jer je Ikardijev saigrač Serhio Riko ostao bez 25.000 evra usled pohoda lopova dok je bio na golu francuskog šampiona u meč s Monpeljeom.\nInače, Mauro Ikardi se nije dobro proveo ni dok je pljačka trajala, jer su "sveci" šokantno doživeli prvi poraz pod novim trenerom, Mauriciom Poketinom: izgubili su sa 3:2 od Lorijena, pa im sada tri boda nedostaju za prvo mesto na tabeli francuskog šampionata.


RSE: Lajčaku najverovatnije još jedan mandat za dijalog Kosova i Srbije - Radio Kontakt Plus\n07:36, 17.12.2020Izvor: RSE\n"Prilično je sigurno pretpostaviti da se Lajčaku automatski produžiti mandat za još godinu dana", rekao je za RSE jedan evropski zvaničnik, naglasivši da je ova mogućnost na stolu dokle god se ima u obzir da do isteka njegovog mandata neće biti postignut sveobuhvatni sporazum.\n"Dakle, u slučaju gospodina Lajčaka, približavanje kraja njegovog formalnog mandata ne znači da će se dijalog zaustaviti ili će se zaustaviti olakšavanje EU", podvukao je Stano.\nDo sada je održano sedam susreta na ekspertskom nivou, s tim što su oni postigli saglasnost samo oko dva pitanja, koja se tiču nestalih i raseljenih i ekonomske saradnje.\nTrenutno eksperti raspravljaju o finansijskim potraživanjima i imovini, bez naznaka da se nazire približavanje stavova.\nBilo je planirano da se raspravlja o katastru i penzijama, a šef kosovske delegacije, Skender Hiseni je potvrdio da strane nisu ni dotakle drugu temu.\n"EU nije ta koja odlučuje o rokovima, jer oni zavise od sposobnosti obe strane da nastave i pronađu potreban konsenzus. Međutim, već smo nekoliko puta naglasili [šef evropske diplomatije Josep Borrell (Žozep Borelj) i Lajčak, prim. red.) da, iako ne postavljamo veštačke rokove, radimo na tome da ovaj proces traje mesecima a ne godinama", izjavio je Peter Stano.\nTagovi: DijalogPrištinaBeogradMiroslav Lajčak\nVučić o dijalogu sa Prištinom: Branićemo svoje interese na KiM\nStano: Produžetak mandata Lajčaku je standardna procedura\nPutin Vučiću: Rusija se zalaže za pronalazak "uravnoteženog rešenja" za KiM uz odobrenje SB


Evropski PROGRES finansira nove projekte - Grad Prokuplje\nEvropski PROGRES finansira nove projekte\nU okviru programa Evropski PROGRES,koji finansiraju Evropska unija i Vlada Švajcarske,utvrđeni su kriterijumi za pružanje podrške klasterima u ukupnom iznosu od 200.000 evra za uvođenje inovacija,kao i kriterijumi za dodelu podrške lokalnim samoupravama za izradu tehničke dokumentacije za socijalne i ekonomske infrastrukturne projekte,za koje je izdvojeno oko 1,78 miliona evra.\nUpravni odbor Evropskog PROGRESA takođe je odobrio i predlog projekta za institucionalno jačanje lokalnih mehanizama za rodnu ravnopravnost i podršku opštinama za poboljšanje politika rodne ravnopravnosti,koji će sprovoditi Kancelarija Ujedinjenih nacija za rodnu ravnopravnost i osnaživanje žena.\n– Evropski PROGRES je nova prilika za sve nas da stvorimo nove uslove za investicije i razvoj poslovanja,da osnažimo bazu za razvoj infrastrukture,da vam pomognemo da usvojite neku od najboljih globalnih praksi u vođenju projekata,rekao je predstavnik Sektora 3 delegacije Evropske unije Rihard Maša.\nSastanku su prisustvovali predstavnici ministarstava Republike Srbije,opština koje učestvuju u realizaciji Evropskog PROGRESA,predstavnici razvojnih agencija,civilnog društva,donatori,predstavnici Evropske unije i Vlade Švajcarske.\n– Prednost Evropskog PROGRESA je regionalni pristup u realizaciji koji omogućava razmenu iskustava u praksi dobrog upravljanja među opštinama,koji će omogućiti da one zajedno postignu više nego što bi to učinile pojedinačno,rekla je direktorka Švajcarske kancelarije za saradnju sa Srbijom Izabel Perih.


Koliko još do nuklearke – prvo nuklearni centar "negde na Dunavu" - podunavlje.info\n19. januar 2022 – Srbija krajem marta sa ruskom državnom kompanijom Rosatom potpisuje Ugovor o zajedničkom preduzeću koje će do kraja godine početi da gradi Centar za nuklearnu nauku, najavio je ministar za inovacije Nenad Popović a prenosi RTS. Za sada se zna se da će biti negde na Dunavu, kao i da će se graditi četiri godine.\nPopović smatra da je rešenje za energetsku krizu u svetu proizvodnja nuklearne energije i kaže da će Srbija o tome razgovarati ne samo sa Rusima već i Kinezima, Korejcima, Amerikancima.\nSporazum o otvaranju zajedničkog Centra za nuklearnu nauku potpisan je 2019. kada je predsednik Putin bio u Beogradu. Sada se s ruskim stručnjacima bira lokacija, koja će, kako je rečeno, biti „negde na Dunavu“.\nIako je u Srbiji nakon havarije u Černobilju pre 30 godina zakonom zabranjena gradnja nuklearnih elektrana, o njima se poslednjih meseci sve više govori. Dakle, da bi se sa razgovora prešlo na konkretne dogovore, najpre bi trebalo promeniti zakon i ukinuti moratorijum, rešiti pitanja sirovina i otpada, školovati stručnjake, promeniti negativan stav javnosti o nuklearnoj energiji. Zato su nuklearne elektrane od Srbije daleko bar deceniju, čulo se od stručnjaka na izložbi svetskih dostignuća u Dubaiju, navodi se u prilogu RTS-a.\n24/05/2022, 2:44 am


Građani FBiH imaju problema s otplatom 427 milijuna KM kredita – Klik Jajce\nPrema najnovijim podacima Agencije za bankarstvo FBiH (FBA), lani je u ovom entitetu ostvaren rast kredita u iznosu od 1,1 milijardu KM ili 8,7 posto u odnosu na kraj 2017. godine. Na dan 31. prisnca 2018. godine krediti iznose 14,3 milijarde KM.\nRast kredita privatnim poduzećima iznosi 330,1 milion KM i posljednjeg dana prošle godine iznosili su 6,6 milijardi KM. Rast kredita stanovništvu iznosi 495,3 miliona KM i na kraju prošle godine iznosili su 6,9 milijardi KM.\nOd ukupnih kredita plasiranih pravnim licima, na nekvalitetne se odnosi 790,3 milijuna KM ili 10,6 posto. Za sektor stanovništva nekvalitetni krediti iznose 427,6 milijuna KM ili 6,2 posto.\nObjava Građani FBiH imaju problema s otplatom 427 milijuna KM kredita pojavila se prvi puta na Jajce Online.\nReis Kavazović uoči Ramazana: Neka nam životni moto bude dobro koje s …


Zvezda - Kome se najviše duguje? - Sportske.net\nZvezda - Kome se najviše duguje?\nFudbalski klub Crvena zvezda mogao bi da ostane bez evropske licence drugi put u tri sezone, a portal "Redstarbelgrade.info" predočio je kome se i koliko novca duguje.\nSa Zvezdom na krov Evrope i sveta!Francuzi dolaze po Zvezdinog 'zlatnog Orlića'?Zvezdine legende stigle na ZlatiborZvanično - Nema kandidata, Zvezda odlaže izbore!Šaponjić i Jović preslišali Estonce!\nOdlazeći generalni direktor fudbalskog kluba Crvena zvezda Zvezdan Terzić najavio je da bi vicešampion Srbije drugi put u samo tri sezone mogao da ostane bez prava na nastup u evropskim takmičenjima.\nMonitoring UEFA sledi za nekoliko dana, a sudeći prema podacima koje je u subotu obelodanio portal "Redstarbelgrade.info", Crvena zvezda samo na ime zaostalih plata prema bivšim igračima duguje gotovo milion evra.\nNa spisku koji broji 21 ime nalaze se igrači koji više nisu deo kluba a među njima se naviše duguje čoveku koji u fudbalskom smislu nije dao ništa Crvenoj zvezdi.\nPromašena investicija Crvene zvezde, čovek koji je u lekarskoj ordinaciji provodio dane dok je ugovorom bio vezan za najtrofejniji srpski klub potražuje 195.325 evra!\nPretpostavljate, u pitanju je Novak Martinović, bivši štoper Steaue koji potražuje kompletan iznos koji mu Crvena zvezda duguje. Primetićete u priloženoj tabeli da najveća dugovanja Zvezda ima prema bivšim kapitenima Nenadu Milijašu i Darku Lazoviću.\nValja napomenuti da priloženi iznos od 989.601 evro nije jedini dug koji stoji Zvezdi nad vratom jer UEFA monitoring podrazumeva proveravanje poslovanja kluba na svim nivoima a tu je još mnogo dugova prema trenerima, menadžerima, drugim klubovima i poveriocima.\nPrvi sastanak predstavnika Crvene zvezde i ljudi iz UEFA zakazan je za 15. oktobar posle čega bi moglo da bude jasnije koliko je aktuelni lider Superlige Srbije daleko od evropske licence.


Makita ugaona brusilica mala GA5030RSP3 cena, cene Srbija, prodaja Beograd Novi Sad Niš\nMakita ugaona brusilica mala GA5030RSP3 cene\nSnaga: 720 W Prečnik ploče: 125 mm Broj obrtaja: 11,000 min-1 Težina: 1, 9 kg Aluminijumski kofer Pribor,... specifikacija\ncena 15.790,00 din | prodavnica (1)\nSnaga: 720 W Prečnik ploče: 125 mm Broj obrtaja: 11,000 min-1 Težina: 1, 9 kg Aluminijumski kofer Pribor\nTrenutno nemamo slike za Makita ugaona brusilica mala GA5030RSP3\nEPonuda nije internet prodavnica već Vam omogućava da brzo i lako nađete Makita ugaona brusilica mala GA5030RSP3 po najjeftinijoj ceni. Naš cilj je da kupci budu što bolje informisani o ponudi Makita ugaona brusilica mala GA5030RSP3 na tržištu Srbije. Vrlo lako nalazite željeni proizvod za kategoriju Ugaone brusilice cene, ne morate da lutate od sajta do sajta za Makita Ugaone brusilice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Makita ugaona brusilica mala GA5030RSP3 sa PRODAVCEM. EPonuda ne može da garantuje potpunu tačnost specifikacije i slika za Makita ugaona brusilica mala GA5030RSP3. Pre kupovine, podatke za Makita ugaona brusilica mala GA5030RSP3 proverite na sajtu PROIZVOĐAČA.


Zaštita osoba koje prijavljuju korupciju u fokusu radionice koju je podržao OSCE\nRepublika Srpska Bosna i Hercegovina Trebinje\nRasprava o implementaciji strateških dokumenata za borbu protiv korupcije i pravni okvir za zaštitu osoba koje prijavljuju korupciju u Republici Srpskoj, u organizaciji Misije OSCE-a u Bosni i Hercegovini, održana je 3. aprila u Trebinju.\nRadionici je prisustvovalo oko 20 predstavnika jedinica lokalne samouprave i civilnog sektora iz regiona istočne Hercegovine. Učesnici su razgovarali o implementaciji Strategije i akcionog plana za borbu protiv korupcije Republike Srpske 2010-2022, kao i Zakona o osobama koje prijavljuju korupciju na lokalnom nivou.\nPredstavnik Ministarstva pravde Republike Srpske pružio je detaljno objašnjenje Zakona i svog Akcionog plana učesnicima, upoznajući ih ne samo sa ovim pravnim i strateškim dokumentima, već i sa njihovom obavezom da ih sprovedu.\nMisija OSCE-a u BiH planira organizovati sličan događaj u decembru 2019. godine kako bi procijenila napredak postignut u implementaciji gore navedenih dokumenata.


Dodik: Otkazao sam konsultacije jer u sali nije bilo zastave RS - Narod.ba\nDodik: Otkazao sam konsultacije jer u sali nije bilo zastave RS\nPolitika 11. Decembra 2018.\nPredsjedavajući Predsjedništva Bosne i Hercegovine Milorad Dodik u izjavi za N1 je kazao da je otkazao konsultacije o mandataru za sastav Vijeća ministara BiH zbog toga što u sali za sastanke nije bilo zastave entiteta Republika Srpska. On je u izjavi za našu televiziju kazao da će i dalje insistirati na ovome i da zastava Republike Srpske […]\nPredsjedavajući Predsjedništva Bosne i Hercegovine Milorad Dodik u izjavi za N1 je kazao da je otkazao konsultacije o mandataru za sastav Vijeća ministara BiH zbog toga što u sali za sastanke nije bilo zastave entiteta Republika Srpska.\nOn je u izjavi za našu televiziju kazao da će i dalje insistirati na ovome i da zastava Republike Srpske bude postavljena na radnim sastancima kao što je trebao biti ovaj današnji na kojem, kako je naveo, se ne predstavlja BiH i nije međunarodni događaj.\nPredsjedavajući Predsjedništva BiH Milorad Dodik otkazao je konsultacije članova Predsjedništva sa članovima Kolegijuma i predstavnicima političkih partija koje participiraju u Predstavničkom domu Parlamentarne skupštine BiH u vezi sa izborom predsjedavajućeg Savjeta ministara jer nisu ispunjeni uslovi za njihovo održavanje.\nSastanak je trebalo da bude održan u sali za sjednice Predsjedništva BiH u Sarajevu.\nNa sastanak sa članovima Predsjendištva BiH Miloradom Dodikom, Šefikom Džaferovićem i Željkom Komšićem već su bili stigli Borjana Krišto (HDZ BiH), Nebojša Radmanović (SNSD) i Denis Zvizdić (SDA).


Osloni se na mene sad ti | CityMagazine\nKoliko dugo će Njujorčani dozvoliti da se neko osloni na njih dok spava u metrou?\nInspirisani fotografijom čoveka koji čvrsto spava oslonjen na potpunog stranca, koji sedi pored njega u njujorškom metrou, zaposleni u orgnizaciji Charidy su došli na ideju da izvedu jedan društveni eksperiment. Oni su poslali čoveka da se vozi metroom, sa zadatkom da malo zadrema i osloni se na osobu koja sedi pored, čiju reakciju će kamerman snimiti.\nČovek spava u metrou\nVećina ljudi se odmakla od „spavača“, ali bilo je onih koji su dozvolili da se neznanac osloni na njih dok spava.\nNovina bez fotografija\nKupovina u IKEA radnji – horor film\nKlinac koji je želeo da bude Batkid\nSvi zlikovci na jednom mestu metro · njujork\nSvi zlikovci na jednom mestu\nPantalone napravljene od džempera


Dok drugi štede Srbija rasipa energiju. Energetska efikasnost Srbije je dva do tri puta niža nego u zemljama Evropske unije. Jedan od neophodnih preduslova za unapređenje energetske efikasnosti u našoj zemlji je donošenje Zakona o racionalnoj potrošnji energije. Najveći potrošač energije je sektor zgradarstva i u nekim javnim zgradama potrošnja energije je čak za 100% veća nego u EU. Za unapređenje energetske efikasnosti neophodan je stabilan sistem finansiranja, jak institucionalni i zakonodavni okvir, sistemski pristup koji bi koristio iskustva lidera u toj oblasti, kao što su zemlje Skandinavije, Nemačka i Japan, a bitno je i unapređenje svesti građana (80% porodičnih kuća i dalje nema izolaziju pa je teško govoriti o bilo kakvoj svesti o energetskoj efikasnosti). Povećanje energetske efikasnosti u industriji takođe je od velikog značaja jer taj sektor troši trećinu energije, dok bi se investicije za te namene brzo vratile. Kao potencijalni član EU, sa velikim brojem zgrada koje zahtevaju renoviranje (90% postojećih zgrada će se koristiti i narednih tridesetak godina, neophodno je da se nešto učini po pitanju korišćenja energije u njima), od presudnog značaja je da Srbija već sada započne sa ozbiljnim procesima obezbeđivanja energetske efikasnosti kako starih, tako i novih zgrada.\nU uslovima sve veće racionalizacije javne potrošnje i liberalizacije tržišta lokalne vlasti su primorane da pronolaze nove strategije upravljanja projektima i investicijama. Energetski sektor u tom procesu postaje sve važniji jer su opštine izložene direktnom uticaju promena na tržištu energenata iz sledećih razloga:\n• opštine su veliki potrošači energije,\n• opštine su proizvođači energije,\n• opštine često distribuiraju gas, električnu ili toplotnu energiju i\n• opštine planiraju razvoj energetske mreže na svojoj teritoriji.\nEvropska zajednica podstiče lokalnu inicijativu u oblasti održivog razvoja, uključujući politiku energetske efikasnosti. Energetska efikasnost postaje prioritet budući da omogućava smanjivanje efekta staklene bašte i bezbednije snabdevanje energijom uz značajne uštede energije. Gradovi / opštine se ipak često nalaze u začaranom krugu:\n• poseduju zgrade i opremu s lošim energetskim karakteristikama koje prouzrokuju visoke troškove energije,\n• nemaju dovoljno sredstava za investiranje u mere ušteda, pa nastavljaju da rasipaju energiju i novac, i\n• korišćenjem ograničenih sredstva za plaćanje velikih troškova energije dalje umanjuju sposobnost investiranja u projekte energetske efikasnosti.\nOvaj problem može se prevazići angažovanjem privatnog sektora za sprovođenje mera ušteda energije na gradskim / opštinskim objektima. Finansiranje projekata energetske efikasnosti od strane trećih lica predstavlja javno-privatno partnerstvo, koje se može uspostaviti nabavkom usluge ušteda operativnih rashoda za projekat energetske efikasnosti. Nabavkom usluge sprovođenja projekata energetske efikasnosti, lokalna samouprava može da unapredi infrastrukturu bez obaveze obezbeđivanja sredstava u budžetu za kapitalne investicije u toku trajanja ugovora. Realizacija ovakvih ugovora omogućava gradu / opštini da postigne:\n• uštede energije,\n• čuvanje neobnovljivih izvora energije i životne sredine i veću bezbednost korisnika usluga, uz poštovanje propisanih standarda u pružanju usluga.\nOsnovni motiv za sprovođenje projekata energetske efikasnosti i korišćenja obnovljivih izvora energije je finansijska isplativost projekata. Smanjenjem potrošnje energije ili upotrebom jeftinijih energenata postižu se značajne finansijske uštede, koje bi trebalo, ukoliko je projekat isplativ, da u prihvatljivom periodu nadmaše investicije u projekat, kao i troškove rada i održavanja sistema i donesu odgovarajući prihod.


Bayer Care4Cattle inicijativa - Bayer Srbija\nBayer počinje novu inicijativu sa ciljem da unapredi dobrobit životinja, pogotovo goveda. U saradnji sa Svetskom organizacijom poljoprivrednika, Bayer želi da podrži inovativatine ideje vlasnika stoke širom sveta, kojima je stalo do dobrobiti goveda, kroz jednokratnu stipendiju od ukupno 30 000 evra.\nPoljoprivrednici, veterinari, naučnici i studenti uskoro će imati priliku da svoje inovativne ideje o unapređenju dobrobiti stoke pretvore u stvarnost, zahvaljujući Bayer-ovoj globalnoj „Care4Cattle“ inicijativi.\nCare4Cattle“ inicijativa nudiće jednokratnu stipendiju podrške ljudima koji rade na poboljšanju dobrobiti goveda za proizvodnju mleka i tovnih goveda u gazdinstvu na inovativne i praktične načine. Ukupna suma od 30 000 evra biće dodeljena kao podrška projektima koje odabere žiri sačinjen od nezavisnih eksperata za dobrobit životinja, predstavnika Svetske organizacije poljoprivrednika, kao i predstavnika kompanije Bayer.\nPravila konkursa, način prijave, kao i dodatne informacije možete pronaći na sajtu\nDivizije Animal Health.\nKratak video snimak o ovoj inicijativi možete pogledati na:


Popis u BiH 2013 – Bosna online\nProcjene broja stanovnika u BH po popisu 2013.g.\nNajvaznije informacije o popisu u Bosni i Hercegovini 2013 godine\nPrvi preliminarni rezultati popisa stanovništva u Bosni i Hercegovini 2013. su objavljeni 5. novembra 2013. godine od Agencije za statistiku Bosne i Hercegovine. Prema toj publikaciji su 3.791.662 osobe popisane, 2.371.603 osobe u FBiH, 1.326.991 u RS-u i u Distriktu Brčko 93.028 osoba.Rezultati po općinama i naseljima objavljeni su 6. decembra 2013. i u njima su izneseni podaci o broju stanovnika po naseljima, broju domaćinstava i broju popisanih stanova u svim općinama Bosne i Hercegovine.\nPreliminarni rezultati popisa podložni su promjenama tokom statističke obrade podataka, a konačni rezultati popisa biće publikovni sukcesivno, nakon završetka obrade podataka, i to u periodu od 1. jula 2014. do 1. jula 2016. godine.\nSve o popisu u BiH 2013 procjene broja stanovnika i etnicka pripadnost procenti « Novosti sa Balkana kaže:\n7 Decembra, 2013 u 12:10 pm\n[…] http://www.bosnaonline.org/popis-u-bih-2013/ […]


Snižavanje stopa PDV-a na hranu i stanove\nMinistar finansija u Vladi Republike Srbije Mlađan Dinkić najavio je danas da će stopa poreza na dodatu vrednost (PDV) do kraja juna biti snižena za neke prehrambene proizvode, ulaznice za sportske i kulturne manifestacije, kao i za nekretnine.\nDinkić je u emisiji "Kažiprst" radija B92 naveo da će stopa PDV-a za nove stanove biti spuštena sa 18 na 8 odsto i dodao da Vlada ulaže napore da reši problem stanovanja jer procenjuje da je to ključni problem.\nOvaj problem će biti rešen smanjenjem stope PDV-a za nove stanove i sredstvima za subvencionisanje stambenih kredita, objasnio je on i izrazio očekivanje da će Skupština Srbije usvojiti izmenjene stope PDV-a do kraja juna.\nMinistar finansija je istakao da država nema razloga da žuri sa prodajom udela u "Mobtelu" jer očekuje da će nakon okončanja spora sa BK grupom popraviti vlasnički odnos u svoju korist.\nKao još jedan razlog da se ne žuri sa prodajom udela u "Mobtelu" Dinkić je naveo i da je budžet Srbije u suficitu, ističući da državi trenutno nije potreban novac od privatizacije jer, prema dogovoru s predstavnicima Međunarodnog monetarnog fonda (MMF), taj novac ne sme biti potrošen.\nPrema njegovim rečima, državi je jedino stalo do toga da jednog dana, kada bude prodala svoj deo, dobije što više, pri čemu prvo treba proceniti koliko će trajati arbitraža u Cirihu sa BK grupom koja je suvlasnik u operateru mobilne telefonije.\nDinkić je istakao da će državni deo "Mobtela", kada za to dođe vreme, biti prodat na tenderu onome ko bude dao najbolju ponudu.


- Naša namera je da, posle železničke, izmestimo i autobusku stanicu jer je već decenijama unazad predviđena nova autobuska stanica preko puta 'buvljaka' u Bloku 42 i zato što je Bulevar vojvode Mišića najopterećenija saobraćajnica u Beogradu zbog čega je neophodno smanjiti broj autobusa na toj saobraćajnici, kako bi bila frekventnija - rekao je Vesić.\nNovi dolazni peroni kod Savskog trga\nOn je naveo da je betonirano skoro 90 odsto staničnog platoa i da počinje njegovo asfaltiranje koje će, kako se očekuje, kompanija BAS do oktobra kompletno završiti.\n- Kada bude završen stanični plato, već tada ćemo, koristeći taj Aneks, moći da prebacimo deo autobuskih linija, odnosno polazaka i dolazaka sa autobuske stanice koja se sada nalazi u starom delu grada na novu autobusku stanicu - rekao je Vesić.\nMISTERIJA AUTOBUSKE STANICE Radovi u Bloku 42, ali i u Savskom amfiteatru, grade se aneksi i PRIVREMENA REŠENJA\n- Do kraja godine ćemo već izmestiti dobar deo autobuskog saobraćaja, a kako se bude gradila nova glavna zgrada autobuske stanice tokom sledeće godine, imaćemo prebačen kompletan autobuski saobraćaj autobuske stanice iz starog dela grada na novu u Blok 42 - rekao je Vesić.\nIzmeđu BAS-a i bivše Glavne železničke stanice stvorilo se JEZERO (FOTO)\n"PAROBROD KREĆE SA PERONA 5..." Autobuska stanica u Beogradu sinoć je izgledala APOKALIPTIČNO (FOTO)\nNapolju 30 stepeni, ADA CIGANLIJA KRCATA, hiljade i hiljade kupača, a na plaži NEMA NIJEDNOG SPASIOCA!\nDesetine hiljada Beograđana ovog vikenda boravi na Adi Ciganliji, veliki broj njih spas od vrućina je potražio u Savskom jezeru, ali ono što je već na prvi pogled primetno je da ni na jednom delu plaže nema spasilaca!\nZa ovaj period godine nije iznenađenje kada se tmurni oblaci formiraju iznenada i izazovu nepogode praćene grmljavinom i pljuskovima. Munje i gromovi su nekima fascinantni dok kod drugih izazivaju strah, a u prestonici postoje i "crvene zone" koje su posebno opasne kada je reč o udaru groma.\nUŽIVO, MLADOST - ZVEZDA Neverovatan PLJUSAK u Lučanima, igrači ne mogu da otvore oči, crveno-beli POVELI


11-01-2019 10:10 Ratni izveštaji Naoružanje Svet Region Video\nMiroslav Lazanski, Novinar, pisac i vojno-politički komentator pohvalio je oklopno vozilo "Despot" koje je zadivilo posmatrače parade povodom dana Republike Srpske u Banjaluci.\nLazanski oduševljen "Despotom" (Foto: Pravda)\n- U Republici Srpskoj postoji urgentna potreba da policiju ojačaju što više i to su uradili. Videli smo policiju sa puškama "Hekler i Koh", nekoliko starijih "BOV" oklopnih vozila i novo vozilo "Despot". Ono je domaće i sasvim je solidno, prevozi 8 ili 10 specijalaca MUP, ima nezavisno vešanje točkova, znači vrlo je pokretljiv po svim vrstama terena, vrlo brzo - 120km/h, 14 tona je teško, prelazi prepreke pola metra visoke, ima gore turelu sa mitraljezom 7/62, ali verovatno će dobiti jači 12/7, a najvažnije je da se sve radi u Bratuncu – rekao je Lazanski u emisiji "Dobro jutro Srbijo" na Hepi televiziji.\nLazanski dodaje da je motor Despota Mercedesov, te ističe da će verovatno MUP RS kupiti 30 ili 50 "Despota".\nTehnički remont Bratunac predstavio je protip višenamenskog, multifunkcionalnog terenskog vozila "Despot" koje zbog svojih karakteristika predstavlja nešto sasvim novo ne samo na evropskom, nego i na svetskom tržistu vozila iste ili slične klase. Iz TRB su predstavljajući prototip modela "Despot" naveli čemu je namenjen i kakve su mu performanse.\nKako je Lazanski odbrusio Hrvatima pročitajte OVDE.